Aa Hlat Mi Kawp Ca Ah Dawtnak Karhter Ning - THE CHINLAND POST\nAa Hlat Mi Kawp Ca Ah Dawtnak Karhter Ning\nChin Digest| Vol.3, No.5 (2017 December)| Atu kan chan cu kan theih cio bang fimnak a sang tuk cang i kan vawleipi hmanh khuate fate pakhat bantuk in ruah a hung si cang. Vawlei cung hmun zakip ah khua kan sa, kan i thek hna. Hrial khawh lo in kan ton cuahmah mi kan chantiluan ruang ah kan duhdawt mi hna he zong hmun khat ah um ti kho lo in a ruang tampi ruang ah hmun dangdang ah a um mi tam chin lengmang a hung si.\nUmnak hmun cu a biapi lo, lungthin aa naih poh ahcun a poi lo, an ti tawn. Asinain, umnak hmun aa dannak a sau, i hmuhtonlonak a sau hin cun i zumhnak a zor i thi a dai deuh tawn. A tanglei ah hin aa hlat mi kawp ca ah nan i dawtnak karhter ning lam, ruahnak kan hun in cheuh hna.\n1. Caan hman tein i chawnbia u\nCaan hman tein i chawnhbiak hi aa duh mi kawp ca ah a herh taktak mi a si. Nikhat ah sml 24 chung i chawnh hi a hau lo. Caan hman tein i chawnhbiak tu hi cu a herh bak. A bik in hmun khat ah a umti lo mi hna ca ah a herh khun. Pakhat le pakhat i chawnhbiaknak nih i zumhnak a thanter. Hmurka in a chuak mi bia dawh le holh thlum nih lungthin a damter i lung zong a hmuiter. Ka dawt cu a theih ko hen cu, tiin dawtnak kong chimh bal lo hi tih a nung ngai. “Na tho tha maw?” “Mangtha mu” “Kan dawt tuk” ti mi bia pawl hna hi theih cia zong ah theih than duh lengmang mi hna an si.\nCucaah, caan hman tein kan dawt tuk tiah nan i ti khawh nakhnga caan hman tein nan i biakchawnh a herh.\nHmun dangdang i um hi i ruahpalh a fawi ngaite. A caan cun i tinh ning in thil a kal khawh lo caan a um theo. Khi bantuk caan ah khin ruahthiamnak a um lo ahcun i sikthiat a fawite. Nan i tinh ning in thil a can lo tik ah a sining cang kha tha tein le zumh tlak tein i chim u. Nan thinhunnak, nan ngaihchiatnak, nan lungtlinlonak, chimh awk a tha mi poh cu thup lo tein i chim dih u. A sin ah zei hmanh thuh i tim hlah, bawmh na herh ah cun bawmh zong hal ko.\nNan harnak nan i hrawm mi le nan ngaihchiatnak nan i hrawm mi nih nan i pehtlaihnak ah thuk deuh in rian a tuan lai. Ruahthiamnak lungput he i zawnruat u.\n3. Thil aa khat mi te tuah ti u\nCauk nan rel mi, nan hla ngaih mi, nan TV zohmi pawl hna khahter u. Nihin cu mah movie kha zoh usih tibantuk in i chim ulaw mah nan zoh veve mi kha nan i chawnh tik ah i ruahti u.\nMah khan bia ruah ding zong tam deuh nan ngei lai. Nan umnak hmun aa khah lo hmanh ah nan thinlung nan i theihthiam veve ah cun hmun khat te i a um mi bantuk in nan i ruat ko lai.\n4. Nan tuah tawn mi i theihpiak u\nPakhat le pakhat caan hman ningcang i theihpiak dih ah a tha. Tahchunhnak, sml zeizat ah dah a thawh tawn, a ih tawn, zeitik ahdah zing rawl a ei tawn, khawika dah a kal tawn? tibantuk in a tuah tawn mi tete hi i hngalhpiak a herh. Cu tin nan i theihpiak dih ahcun pakhat le pakhat nan i zum lai.\n5. Nan sining hi i uang u\nHmun khat nan umti lo ruang ah nan lung rawh caan tampi a um ko lai, hawi bantuk in hmun khat umti i nuam tein kut i tlaih i lenti zong nan duh tuk ko lai. Nain hihi va ruat peng u, “hmun khat kan umti khawh nakding ah i hlat hmasa ta a herh” ti mi hi. A ruang cu nan i hlat camcin lai lo. Nan i tong te ko lai. Hmun khat nan umti lo hmanh i nan i zumh khawh le nan i duh khawh ko ahcun hmun khat nan um te tik cun aa nuam bik mi kawp nan si te lai…\n6. Laksawng i kua tawn u\nLaksawng hi dawtnak langhternak ca ah a tha bik mi a si. A nganpi a si lo hmanh ah a fa tete an si zong ah dawtmi sin in hmuh mi laksawng cu a sunglawi bik mi a si caah nan ca ah sullam tampi a ngei lai. A caan cun, amah kong catlap cung ah ballpen in na tial mi zong kha hmantlak in hei kua pah tawn. Computer in tial mi nakin a thinlung ah rian a tuan deuh ving lai.\n7. I tlawng pah tawn u\nRam khat um mi na si ko ahcun i tlawng pah tawn ulaw a tha. Pakhat le pakhat sau tuk i tong lo in um hi a caan cun a har pah tawn caah mu. Inn chung um lio lawng mui lang in i chawnh si lo in lam nan len lio, dawr nan kal lio tibantuk caan zonga h i chawn tawn u, mah nih tampi nan lungthin an naihniamter deuh hna lai.+++\nPrevious A Him Ti Lomi Malaysia Um Chinmi Awthawng; Salai Johan Lal Awi Thang\nNext Thanchonak Ah A Herh Bik Mi ‘CA’


Dr.Aung Myint Thang Ai Sum Kho Ti Lo A Kum Le Nupi A Ngeih Kum Tiang A Phuan Dih Cang – Chin World News Evening\nHOLHTHEIHLO KONG AH LAIMI KAN SAYA TE DIRHMUN. Ka kum hi kum 48 asi. Family ka dirhnak hi kum 15 asi. Pathian rian ka ttuan kum hi kum 30 asi. Baibal siangin ka tuah kum hi kum 15 asi. Holhtheihlo ka doh kum hi kum thum lawng asi rih. Cuhlan cu kan zoh ziar hna. Nai hrawng cu chun he zan he holhtheihlo lih asi ning cu Baibal in, hmuhtonnak in, theology in kan van phomh ciamman i holhtheihlo a uarmi cu cangcel nitlang lak i chiahmi nan lo ko. Hi holhtheihlo kong he pehtlai in kan Laimi Khrihfa lei kan lutlai pawl dirhmun ka hmuh ning ka van chim lai.\nGruop (1) Holhtheihlo a pom mi hruaitu hna. Holhtheihlo lih asinak le Greek Baibal i a um lonak kong cu kan chim lengmang. Keimah lawng hmanh ka si lo i keimah nak hmanhin Youtube le adang Internet website i kal ahcun lih asinak kong hi mirang nih an chim deuh i an ttial deuh. Asinain Israelmi sui cawfa hmai i an rak rock bantukin holhtheihlo hla i i sak i rock hi an maa hlei lo. Hiti pumpaak bak i a holhtheihlo hla a sami pawl khi Baibal siangin a kai bal lomi, an kai hmanh ah broken English lawng a thiammi, cawnnak reprapa ngei lomi, misual piangthar ka, mi nawl ai cawn chommi, nihin ah a piang thar hi a thaizing i phungchim i ai thawh cawlhmi, hawi hmuh a hmu ve lomi, hawi thei a thei ve lomi, English Bible hmanh ai leh khawh lomi, Biael awk zong a tlak lomi, mi nal sawhsawh khi an si dih.\nGroup (2) Holhtheihlo a pom lo nain a member a pommi hna ttih ruang ah ai pom termi. Cheukhat kan biaknak lei lutlai hna cu holhtheihlo hi an pom bak lo. An zumhnak (theology) he pehtlai in an pom bak lo pinah an cawlcangh ning (an movement) kha an duh lo. An fih. Asinain an member tampi hna nih bu dang holhtheihlo kha an vai zoh i a ttha tuk le a nuam tuk in an ruah tikah an member kha an ttih hna i a member duhning lawngte in um piak khawh kha an i zuam. An member duhning kha zulh khawh an i zuam. Anmah i an laam ve an sak ve lo hmanh ah an sawisel ngam ti lo. kan Khrihfabu a kuai sual lai ti an phang. Pathian mihmai le Baibal mihmai zoh loin cawnnak a ngeilomi an member hna duhning in Khrihfabu a hruaimi an si. Evangelist cheukhat zong holhtheihlo cu an pom lo nain ka doh ahcun phungchim ka tong ti sual lai lo ti a phang i ai pom termi mi depde evangelist an tampi.\nGroup (3) Holhtheihlo a rak pom ko nain atu ahcun a pom tilo nain, “atu cu ka pom ti lo” tiah chim ai nautatmi hruaitu. Hruaitu cheukhat hna cu ahlan ah holhtheihlo kan rak ngei tiah an rak chim. Asinain ca tampi kan ttialmi le midang ttialmi an van rel ve tikah holhtheihlo Baibal i a um lo zia le kan lai Baibal ah holhtheihlo timi biafang hi an hman palhmi biafang asi zia kha an van i fiang. Asinain holhtheihlo cu lih asi ti kha a chim a ning a zak cang i an duh na loin an i pom ter chih. An member nih lih i holhtheihlo hla an sak i an tur len zongah lungsau in in khawh an zuam.\nGroup (5) Holhtheihlo a domi hruaitu: Hi group mi hna nihcun Greek Baibal ah holhtheihlo timi biafang a um lo kha an hmuh. Greek Baibal cu mirang holh in an leh cio tikah King James nih “theihlo (unknown)” timi biafang hi a chap i cu thawk cun holhtheihlo timi hi King James Baibal ah a hung um ti kha an lung a piang. Pentecostal Khrihfa hna nih holhtheihlo cu Baibal ah a um taktakmi ah an ruah i tinco khawh an i zuam nain an tinco lo caah anmah nih lih in an chim i cucu holhtheihlo asi tiah an ti kha an lung a piang. Cucaah hi group minung hna nihcun mi mihmai zoh lo in chun he zan he an doh. Biatak an ttanh i lih an doh. Asinain lih a zul cangmi hna nih an duh lo. Asinain an doh chih. Aung Myint Thang


Thantlang Times nih CDF caah a biapi a van thanh ve cang. – Lai Lungrawn Post\n1.Kan umnak hohmanh chimh lo ding Mizapi zong nih kan khua ah an um, cuka ah ka hmuh hna ti kha chim len lo ding. A hlei in ral tuk ding dirhmun a phak tikah.2Raltuk ding kan si tikah kan chungkhat hawikom duhdawtmi sinah thawngthanh lo ding.Kan siaherh tuk si le thla rak kan campiak uh ti vial a za.\n3.Kan khua lei in hriamnam he an ra cuahmah i an ikap hnik rua kannih cu kan zaam lai ti bantuk, thla rak kan campiak uh ti bantuk ca post le midang sin chim kha hman bak lo ding.CDF nih zaam uh ti lo ahcun mah duh in tlikzam len lo ding.4.Operation Raltuk ding kan chuah tikah commander nih phone a hman ahcun a za. A dang cu a herh si le second commander or field commander kha hman ve dingin commander nih a onh le cucu a za. Midang paoh phone off dih ding.\n5.Kan khua ah kan sang ah an ikap hnik nain zeihmanh ralrin an kan pe lo tiah a phunzai mi nan um theo. Ralrin kan in pek hna le nan zam ahcun kan ral nih pei an theih dih lai cu. A herh tiah kan ruah ahcun ralrin kan in pek hna lai i peklo kha a tha deuh kan ti sile kan in pe hna lai lo.6.Lamthlur pi i a ummi Gate hngak mi chekhlat tu CDF pawl nih zeitik hmanh ah zuurit buin khualtlawng lamlengmi horcer lo ding. Zuu a rii mi cu gate ah rian khinh lo ding. Biahaltu upa nih sualnak a ngei tiah fehter hlan ah a chektu a tlaitu nih kutthlak bak lo ding.\n8.CDF ralkap nih ramchung ah siseh ramleng ah siseh cunglei CDF council hngalhpi nak loin eidin siseh tangka siseh bawmh hal lo ding. Herhmi a um ahcun mah le umnak hruaitu upa sinah chim ding. Bawmchan tu zong nih cunglei upa hngalh loin mah duh pikpak cio in kan ralkap pawl bawmh len lo ding. Hmailei ah i tlukruan lo nak le lungthin thencheunak a chuak kho.\nKan Miphun runvennak rian kan tuan kan ti i kan mizapi nih an kan tih sual ahcun bialo si lai.Hi ka tialmi hi CDF council nih a ceihchahmi asilo, asinain ka hmuhton mi chungin kan ralkap siseh mizapi siseh kan hngalh le zulh a herh tiah ka ruahmi ka hun in hrawmhmi hna a si Salai Ngun San Aung.\nInstitute of Chin Affairs nih cathanh a chuah ve cang thisen a hlut zia a phuan cang


I CEI TAKTAK SEH, MIN AUNG HLAING MUALPHO IN AN TUAH TTHAN – The Chinlung Post\nI CEI TAKTAK SEH, MIN AUNG HLAING MUALPHO IN AN TUAH TTHAN\nMay 4, 2021 admin Kawlram 0\nMin Aung Hlaing cu mualpho in an tuah tthan ko cang. Cunglei raltuknak vanlong lei in ralbawi nih an zamtak diam.Ralhrang kawlralkap riantuannak in a chuakmi Bokyi Aung Zi Zay nih thilsining alanghter cang. Achimmi cu kannih hi CDM kan tuah ti zong a si lem lo. Ram buainak ah ralkap rian kan chuahtaknak hi asi ko. Azammi or a chuak mi hi minung sawmriat hrawnghrang cu kan si ko lai. Kannih cu ralkap kan si bantukin ralkap dirhmun tein a um ding khi kan si.\nAzeidang kong nawlngeihnak kong ttukttak hna i rampi buai cu a si kho lomi asi. Ralkap nih ramkhel lei ah vai thlak tibantuk hi a hlan tein ka duh ballomi a rak si tiah Myanmar Now thawngzamhnak ah a chim. Hi konghe pehtlaiin ralkap bawi pakhat Mingaladung in a zammi nih a chim rih mi cu keicu ralkap nih nawlngeihnak an lak hlan te ah khan a zammi ka si.\nAn umtu ning le an cawlcangh ning ka lung an tlinglo caah ka zamnak hi a si. Rampi tangka vialte ningcang loin an hman i, datsi tiang hna in an fir. Atu ahcun Mig 29 zong a um ti lo i, F-7 chiate le Y-8 lawng an um cang. Nifatin a thli tein datsi an zuar mi tamtaktak khi a si lai tiah a chim. Cunglei ralkap bawi tampi hna nih Min Aung Hlaing cu an chuahtak hna.\nMyanmar Air Force in a zammi ralbawi hna hi minung sawmriat renglo an si. Azammi hna hi khoika hmun le hma ah dah an um timi zong theih khawh an si lo. An thawngpang zeihmanh ralhrang kawlralkap nih an theih hna lo caah ralkap phungning in a zammi cazin ah an chiah hna ti a si. Azammi hna hi Mandalay, Tat Oo, Nangsan, Myitkyina, Pathein, Mingaladung, Taunggu in an si.\nRALHRANG RALKAP A THIMI ZAT AN LANGHTER KO CANG HIH\nUPDATE: ZAHAN ZAN HAKHA I KAHNAK AH RALKAP TAM NGAI AN THI HOI


Nauhrawh Le US Cozah Bawmhnak – Chin World News Evening\nNauhrawh “Abortion” le US Cozah Bawmhnak “Funding” Mah kong hi Laimi tampi nih a cungpavuan sawhsawh deuh lawngin kan theih. Pres. Biden nih zeiruang ahdah nauhrawhnak “abortion” caah US cozah nih bawmhnak “funding” a peek hnga. Thilsining vun zoh tuah usih. Pres. Ronald Reagan nih 1985 ah a sermi policy pakhat cu: Mexico City policy timi “a.k.a. Global Gag Rule” ti zongah an auhmi asi. Cu policy nihcun vawleicung ram dangdang ah nauhrawhnak “abortion” lei mibawmchaantu NGOs vialte kha US nih bawmhnak peek a kham. Kum 1985 thok in Republican lei president asimi poah nih cu policy cu an zulh peng ve.\nNauhrawhnak mibawmchaantu NGOs vialte kha bawmhnak an phih peng ve hna. Asinain Democratic lei president asimi poah nih cu policy cu an thah peng ve. Nu ngandamnak lei rianttuanmi nauhrawh lei mibawnchaantu NGOs pawl kha US nih phaisa millions-billon in bawmhnak “funding” a peek hna. Pres. Biden zong nih cu policy cu Executive Order “EO” in a thah ve. Vawleicung ramkip ah nu-nau ngandamnak lei rianttuanmi NGOs pawl an bawmh cang hna lai. Abikin ram tthangcho lio ram tthangcho lo le ram sifaak pawl caah abiapi khunmi asi.\nAruang um lo mah duh ning poah in nau va hrawh kha hi bawmhnak nih ai tinh duhchanmi asi lo. HIV a ngeimi pawl tiang zong an bawmh hna. Ruahlo-tinh lo-duh na loin kum tling loin naupawi “unwanted pregnancy” tibantuk a um tikah naupawi minu ii, a ngandamnak caah a herhmi an bawmh. Counseling an tuah hmasa hna. Cu hnu ah nauhrawh a herh ahcun hiim “safe” tein nauhrawh “abortion” tuah khawhnak sii-zung sii-khaan ah an kalter “referral” an tuah hna tibantuk pawl khi si.\nPres. Trump nih 2017 ah bawmhnak a phih nain vawleicung ram tampi ah nauhrawh (abortion) a zor deuh hlei lo. A karh deuh leh-lam. Counselling hna tuah ta lo, a hiim “safe” lo ningin nauhrawh aa tuahmi an tam deuh leh-lam ii, naupawi nu caah ttihnung chinchin asi leh-lam. Nu cheukhat pawl cu an ram ah buainak phunphun a um. Ralkap tapung-misual pawl nih kumtling loin tleihhrem hna an tong. An duh na loin nau an pawi. Nu cheukhat cu nu pawchung ummi nau kha ai ningmah lo caah a nu caah ttihnung dirhmun hna a phaan. Ram dangdang, abikin Africa ram cheukhat hna ahcun HIV ngeimi an tam; nau pawi sualmi hna an um tibantuk khi asi.\nCu bantuk dirhmun an si tikah NGOs pawl nih an zuan hnawh hna an bawmh hna. Nu ngandamnak “health” lei rianttuantu pawl zong nih naupawi mi cu ttha tein bia an ruah hna, counselling an tuah hmasa hna. A donghnak ah lam “option” dang a um ti lo tikah nauhrawh “abortion” tuah kha an bawmh hna. Cucu thil-umkal ningcang cu asi. Note: US cozah nih nauhrawhnak “abortion” funding kong hi zeiti sat indah thil-umkal ningcang asi, timi vun ttial duhmi asi. Credit: Van N Elizabeth


Senthang Miphun Le Mipi Nih NLD Minung Kan Sungh Hna Ruangah Ziah Kan Lung A Fah Khun? – Chin 11 News\nSenthang Miphun Le Mipi Nih NLD Minung Kan Sungh Hna Ruangah Ziah Kan Lung A Fah Khun?\nBy Salai Van Maung Ling\nA ralai mi 2020 thimnak ah hin Kanmah Senthang miphun chung in khua ramkhel (politic) a luh sual lai ti phang a um ngaingai. SYUSF upa hruainak in an cawlcanghnak hmuh tikah ka upat ngaingai hna. Nain, Senthang miphun nih kan in ngeihmi hna University siangngakchia (mino) fimthiamnak a ngeihmi le cathiam sang pawl nih kan miphun party kan dawt hau i, kan miphun party kan tanh a hau tiah ka ruah.\nChinmi nih zeitin dah kanmah te khua kan khan khawh lai le lai kan rel khawh lai timi hi kan ruah le kan tuakchih ding si, miphun dang party Kawl uknak tang ah le Kawl party chung ah kan vaivuan lengmang mi hrim hi khuaruah ngai a hau. Pengtlang dang mino fimthiamnak sang degree a ngeimi nihcun miphun dang Kawl party nakin miphun party an tanh deuh hrimhrim. Zeiruangah miphun caah lungfahnak le zawnruatnak taktak an ngeih caah a si kho ko.\nSenthang miphun chung in NLD party le CNLD party candidate pawl zong hi MPs tiang lawng cuanh loin Vuanci dirhmun tiang a phan kho mi zoh sang khawh hna ahcun a tha chinchin hnga? Chin ramkulh chungah NLD le CNLD party pahnih hi mipi nih uar bikmi Party an si. Senthang miphun chung zong in NLD minung le CNLD minung kan um thiamthiam ko lai, vawlei phung a si ko.\nSenthang miphun le mipi nih NLD party minung Saya Lian Ceu le Sayamah Iang Tial Hakha NLD EC pawl nih ticket an pek hna lo ruangah kan buai ngai i, kan lung a fak cio ti hmuh khawh a si. Kawlram chung chimh loin, Chin ramkulh chungah NLD party lawng maw an um timi hi (Big Question) biahalnak nganpi a um? CNLD party chung in Senthang minung pakhat khat cu candidate an chuahpi ve te ko hna lai, tiah ruahchannak a um.\nSenthang miphun le mipi nih NLD tanh hlei le CNLD tanh hlei hi kan ngeih awk a si maw? Senthang miphun nih kan ngeihmi kan savo constituency (2) kan ngeihmi sungh cu kan duh cio lai lo, keimah hrimhrim zong nih ka duh bak lo 100% ka dirpi bak ve. Asinain, NLD minung an sungh ruangah kan lungfahnak kan phuang cio tikah ruah awk ngaingai thil a um. CNLD party chung in candidate an chuahpi mi ah Senthang minung an itel lo i, a dangdang party zong ah Senthang miphun aiawhtu an kan telhpiak duh lo ahcun kan lungfahnak cu kan chim cio a hau ko tiah ka ruah bak ve.\n2020 thimnak caah NLD nakin CNLD minung hmanh nih ticket ngah hna sehlaw ka duh deuh rih. Zeiruangah miphun dang Kawl party nih uk peng hi ka uar lo hlei ah, Kan Chin miphun party ka tanh caah a si ko. Mah le hmuhning party kongah chimhrel khawh a si bantuk in ahopaoh nih soisel khawh le dohkhawh a si ko.


Kum 2020 Thimnak ah Buan Co Tu Ding - THE CHINLAND POST\nKum 2020 Thimnak ah Buan Co Tu Ding\nCatialtu Pu Khua Kung\nPu Khua Kung, Khuahlun| The Chinland Post|Hakha| 2019 October 11| Bawikil: Kan miphun ni sungkhun seh, kan cawisang lai\nMiphun le Ramza nih kan awr hna seh tin, sang Vapual her chin law\nKum 2020 Chin miphun ni ah kan fa le an ipai than lent e lai. A tu in Chim phuan ngammi cu Hakha khuathar kan fa le nih bual an co te ko lai. A ruang cu paoih an thiam, an thazang zong a thawng, thiam le thawn a kemh kho tu nih mi an tei tawn.\nChin ramkulh Parliament thimnak cu 2020 kum ah a si than ve lai. Furpi cangvut bang Lairam ka daw a timi an chuak lulh te lai. Lutaw ngallo Agent an au lai, hlen a zummi kan itlangtlor ve lai. A donghnak cu vaipa lam hmun theu kan fimthiam caah silo in Vokek lam hmasa ka si ve caah hlan ram kheltu lutlai hna kong a tawi tein ka langhter lai.\nKawl ram bual cotu Bochok Aung San le Zebaw Tungceih nih Mirang le Japan cu Lai ralkap samtom hna he an donh hna I an tei hna. Kawlram lawng si hlah Vawleipi nih Kawlram luatnak a petu cu Aung San a si an ti dih. 1946 in aa thawk, 1947 February ah Pinlong roca an tial. 1948 January ah Vawlei pi theih in luat kan si. 1947 July ah an nawn. Pinlong Roca hrenmi No.5, No.7 nak ah tlangcungmi Federal uknak a um.\nGeneral Ne Win tlangcungmi Federal Uknak hmuh lai phan ah U Nuh uknak a chuh. Federal Uknak a duhtu thong a thlak hna. Tial awk a tam len rih nain Hakha Myodaw a cantertu hi Newin a si, al awk um lo a fiang tuk. Tamadah Thein Sein Kawlrawn le Tlangcungmi Remdaihnak NCA bu sertu a si. Hakha minchimh har tongmi umnak vawlei a kan petu a si fawn. Philh lo awk a si.\nPinlung Roca tialtu “an hrut, an palh atitu hna le a dik ko” atitu hna fianternak Kalay University Siangngakchia, Catialtu Laimi, Ramkheltu upa pakhat nih “ An hrut, An Palh” ati. CNF, Hakha Lutlaitu Rev. Sang Awi nih Pinlung Roca tialtu Ex. Chief Kio Mang hi “ A palh lo, A dikko” a ti ve. Pu Kio Mang le Aung San biaruahnak 1946 in 1948 tiang Rangoon a kalnak le thil umtuning hi an palh atitu hna nih an theih hngalh dih lo caah anmah tu hi an palh tinak aa fiang ko. Sumtah tein biachimmi hi Rothil kengtu bantuk an si. Pinlung roca tialnak nih luatnak Independent kan hmuh hi a si. Mang a silo cang a si ko. Tleicia Rev. Dr. Van Bik nih Lai Bible a leh ka ah zuri bang a Bible lehmi aa palh an ti I an tengh an hlonhpiakmi an chim tikah aa tahsek len an rak ti. Kha ti a chimtu nih nihhin ni tiang ah Bible a letmi an um rih lo. A palh atimi Bible te kha atutiang Laimi nih kan hman bikmi a si ko. An hrut an palh an timi bia hi a nun lio ah Kio Mang nih thei sehlaw aa tahsek len ve hnga. Ramkheltu le mifim thiam ka silo nain ralkap Cozah pahzakah Ukatah Bohmukyi Ting Lun sin ah ka rak chim, bia lih a silo biadik a si ko.\nHakha Myodaw zunginnpi hi Khacer inn he aa lo, Ramthen innpi bantuk in kan sakpiak ve uh. Kan chimmi a theihngaltu Chin Hlah Aung a nung rih.\nKhual upa VIP an tlun chel paoh ah kaa dang rathen ramkulh bantuk in khua nupa he biachimnak nawl kan peve cang u.\nVomtumawng Certual kam um inn thehpiak dingmi hna vialte cu aa tlaknak bang liamh (Zawce) pe hna u.\nHmailei ahcun nichuah nitlak in miphun kip an rak um te lai caah a tu nan zungpi hi thial ulaw maka ah Common market kan sakpiak u ka ti. A kan lehnak cu ramtang mi va au hna ulaw kan in sakpiak ve hna lai a ka ti. Ka leh ve nak ah hi ramtangmi auhnak nawl kan ngei lo, kan rian zong a si fawn lo ka ti ve. Ka kaa in ka chim lo nain capar in ka tialmi a tlangpi”Zu raldohnak” Kawi titoih puai zung riantuantu kan fanu le laam ternak, Upoah Phungki zarhpi ulhnak, Pura an saknak, Chin miphun ni kong hi Ralkap Cozah le USDP Cozah sin ah ka lung silonak k arak langhter len vetawn.\nLaimi le Lairam a dawtu taktak tleicia Zipeng Za Hu le Thantlang Khrihfabu nih kan Lairam le Laimi a kan hrawktu bik zu ral an doh lio, thantlang zu raldoh tut hi dengmang in an rak velh lio le Siangngakchia Hakha puai lai I Ralkap nih Lai fapa te an rak phullio ahkhan ramkheltu, ramdawtu le mino kan fale an rak um rih rua lo, um hna sehlaw an rak doh ko hnga mu ka ti len. Hakha Khualipi I ralkap bawizik sin ah ka chim nawlnak bia le capar in ka tialmi hna hi ramdaw ramkheltu hna le kan fanau mino hna nih luhlinh biatak in rak doh, rak tial len awk hna an si. An nawl an dohnak an mipum cu chim lo capar zongin an tialmi a rak um lo. Zei hngallo mihrutu nih kan rak doh mi tu hi pei ramkhel, ramdawtu cathiam mifim kan fale mino nihhin rak chimrel rak doh ulaw zeitluk in dah upat hmaizah awktlak nan si hnga. Hmailei caan zongah bochan rinchan awk ah nan pa le nih kan tuaktan len hnga cu. Cozah nih mizapi caah thiltha thildik an tuahmi lam, mei, lam mengtung a hrawk a khuaitu hi mifim miding an si ballo. Zei hngallo mihrut zuri tu nih an hrawhmi a si ko. Buai tlaklo, dohtlaklo, mi buai le doh hi khua le ram a dawtu an si theng lem lo. Khua le ram a daw I thaseh a titu hna nih an chawva, an thilri in an dawt an pek. Democracy Uknak hi mizapi kan caah a thatuk ka ti. Lungfim le khuaruat kho tu nihcun thatnak lawng an hmuh,an soi I an thangchia hna lo. Hnu lei caan, tulio caan , hmailei caan ruat in a hmutu hna hi mizapi caah thatnak rian a tuantu mifim an si tihi mi thinlung ah a um zungzal ko. Ka bi aka hren cang lai.\nBawikil: CNF, Lupek ram miphun ca tiangin, kamlo in vairang bawi sinah, dir sehlaw thluachuah vanni za he,\nAn palh an timi Pinlung Roca nih Independent uknak a chuahter nain an biahren cia Federal uknak a chuah khawhnak le Chin Miphun Ni caah an thisen in a cawtu CNF/A hi Chin ramkulh bual cotu ah caan nih a sersiam ve tiin ka hmuhnak a tanglei bang ka langhter.\nHi hna a rak bawmchantu bik cu Thantlang peng an si. A bawmtu minung ralkap nih thihrulh nung in an hrem len hna lio caan le aung San milem Hakha khualipi laifang ah an bunh lio ah ram le miphun dawtu an um rua lo. An nehnang a lang lo. Atu Democracy ahcun an um pah cang. 2020 thim cut cun an min le an zat hi zapi ko nihcun a relzia hmanh kan thiam hna lai lo. Ram le miphun caah silo in pumpak le party caah biakam let hamngtu le kaa lawng ram dawtu ko hi an zualhma khun te lai aa fiang ko. Kaltakmi Laihlum cu chimrel awk tlak an tam lem lo. Ramdang um kan fanau CNF/A lawng silo in Federal chim lo Independent tiang ah ram lutlaitu nan um, nan cuza ve ko cang kan ti hna. Chin ram chimlo Kawlram luban tlaitu tiang nan um ko, kamlo chuncha bang dirk o u. Chin mi cu Pahtian nung fa kan si. Nan thisen hi man tampi ah aa chuah te lai. A dir cang lai. Chin ram le Chin miphun kan in herh cang hna, a laang tlawn silo in nan semnak, ram le hmunpi cungah Lai ram thanchonak caah tuah hrimhrim a herhmi rinchantlak upa hna he tuanti, relti ve cang u tihi a si. Innhngak ramkheltu kumriat chung miphun le ram an dawt ve bang in rawltam tihal harnak phun zakip a tuar I an thisen tiang a luang vemi nan fanau hna hi an semnak ram hlam caan a cu ve cang. Nan thutdirnak ah dir ve cawk an si ve cang. Mizoram ramkheltu Lutlai Laldeng an rak a kir ah khan ram le miphun caah a ingtuartu nan si tiin an PM hlun pa nih a thutnak a kianh bang khan, aho pary nan si zongah kan ram le kan miphun dawt taktak nak cu a tak in langhter awk a si hrimhrim ve. Vapual lunghtin ngeitu hna cu thuhnawh eihmuar a hlang lo ding an si. Ram le miphun caah a pe le hlam tu ding an si hi hngalh le fian ahau cang. ++++\nPrevious Lay-myo Tidil (Dam) An Sak Ah Cun Khuate 50 Leng Le Minung Thong Hnih Leng Harnak An Tong Kho\nNext Chin Mi Minung 82 AA Hriamtlai Nih An Tlaih Hna


Elena Hniangtha Par Caah Cun Vawlei cung hi Nuam Nak Lawngte Asi Cang Hih – TIMES OF CHIN NEWS\nOctober 10, 2019 thawngthawng CHIN 0\nElena Hniangthar Par nih cun vanlalsailova hla dawh taktak le thiam kho taktak in athinlung tak tein avan sak tikah cun vanlal sailova cu alungtling kho tuk ti asi. Elena Hniangtha par nih a myday ah apost i zoh zong an nuam ngai. Vanlal Sailova nih mirang holh bak in avan fak len ko i a Elena zong cu alungthli tein arak i lawm kho tuk amah lawng si loin mi zapi tiang nih an lawmh pi dih cang.\nElena hi ruah lo piah mi tampi nih avan theih hngah thluahmah i alar chin lengmang cang fawn. Amui zong hi adawh bak ve mi asi ruah lo pi ngaiina Elena nih mizo hla avan thuat mi hi cu khuaruahhar ngai asi. Vanlal sailova zongnih lainu nih mizo hla mak taktak in avan sak tikah vanlal sailova cu akhuaruah ngai ti asi. An video te hi rak zoh ve hmanh.\nMinthang taktak an si veve i Vanlal sailova hi minthang taktak asi aho hmanh nih an tluk lai lo kan ti ko nain mizo hla nih cun mipi thinlung ala deuh kho lo i laihla hrim hrim hi alak deuh ruangah hin atu bantuk hin Elena hniangtha par nih Melody hla in avan lan deuh ruangah maw si hnga khuaruahhar taktak in alar manh cang.\nAn Hringtu Bak Nih Tleihhrem Hnuah An Thah Ning hi Khuaruahhar Asi!_+\nA Ttha Ngaimi Hlasak Zuamnak Pakhat Theihternak A Tuahtu Mooler\nTukum Kawlram Pa Lemcang Academy Award Cu Lemcang Nay Toe Caah Maw A Si Te Hnga\nKhuami Nih Hlawhlang Nu An Timi Nu Cu Palik Nih An Va Tlaih Taktak Tik Ahcun\nRM 61 Ruangah Nupa Hna Nih An Innpa Nu An Thah


Buainak Tampi Lakah Thawngpang Ṭha Taktak – Chin World News Evening\nBuainak Tampi Lakah Thawngpang Ṭha Taktak\nJuly 14, 2020 Salai Van Chin News\nThantlang khuanu khuapa in upa cheukhat le hawikom rual nih Thantlang Peng in Candidate luh ding an ka fial caah tampi kai lawm. Thantlang khuanu khuapa in upa cheukhat le hawikom rual nih Thantlang Peng in Candidate luh ding an ka fial caah tampi kai lawm.\nKa phutawk lo in atu bantuk in sawm ka ton caah kai lawm khun. Kei zong ramkhel lei ah ka si khawh tawk in ai pe zungzal mi le miphun caah ka tuan khawhnak lam in tuan ka duh peng rih caah nan ka fialnak paoh ah hmanrua si kai zuam lai.\nPathian nih caanrem a ti i a hnatlaknak a si ahcun kei zong thlacamnak he timhlamhnak ka ngei lai. Thlacam nak in rak ka bawm ve uh law. Nan dihlak cung ah tampi kai lawm. ChinChin PekThang\nTheitlei dang rak rel: Sui Thantlang,an ti ka hmuh tawn. Tangkhat ka kai in thalcaan paoh ah kapi le pu pawl umnak Tt ah ka um tawn.Khuatefa ko ahcun khuapi um ngaimi ka si.Biahmaithi ah mu.\n1998 Sept in Stl an timi ah cun kan i thial.Tangsarih ka kai lio asi.Hawi ka ngei lo ka pu le rual dah ti lo cu.Tawnship education officer, Amy Matupi lei pa a tuan lio asi.Afapa Elisa nih a rak ka komhduh tuk.Hawi a rak ngaih lo le khuatefa ka rak si ruang zongah si men lai.\nThangtlang holh a thiam lo na in kan rak I daw ngai i kei zong nih ka tlaihchantuk ve.Khuapifa hawi ka rak ngaih lo ruangzong ah asi men lai.Angai ahcun khuapi nih khuate kan zawn an rak kan ruah ding a rak si na in.Sianginn lawipah ah khuapifa nih khuate lei Singinn a rak kaimi an vuak tawn hna kha ka mit,hna thlam ah a cuang theu tawn.\n1999 Feb in Hakha ah kan i thial tthan.Khuate fa thotho ka si than.Tangriat ka thok in tanghra ka awn tiang hawikom khua hngal ka ngeituk.Kahlawh ruang ah a si maw si hlah!An lungput a ttha in ka hmuh ko hna.Halkha sen ti mi pawl hmanh chungah khin ka philh khawh lo mi ka hawi le an tamtuk.\nSui Thantlang an ti tawnmi hi,Sui asinak ka hmu ruam rih lo.Atu zong ah an I cu cuahmah mi thawngpang pang nih Tt ka rak I thial kum ka mitthlam ah a cuang tthan. Nain,kan peng khualipi a si caah ka dawt i ka lung kilne ahcun um peng ko. Tulio Tt boruak dawh keimah zai in ka hei zai ve ko cuh. Sui Thantlang fa pawl nih “ttih,lau”lo ding si lai mu. Caṭialtu:Kawi Lal Lal\nSalai Lungthli Tum Nih Hakha Peng Ah A Harsa Ngaimi Chungkhar 144 Cu 20,000 Cio Bawmhnak A Pek Hna\nSalai Lungthli Tum Nih CNLD Party Cu A Faak Ngai In Chungthu Lengnal A Ti Bak Ko Hna


mifir vialte lak ahcun a tha bik si ko lai dah mi umlo kar ah mi inn chungah a lut nain in – CHIN IDOL\nMay/13/19 American ram Ohio ah Mifir kan inn chungah an lut ti kan theih ahcun kan thil pakhat khat a tlau cang lai ti cu ho CIO poh nih I ruah CIO si.si nain tutan mifir cu(mifir ti ko usih)inn I fir ah a rat hi a phun dang ngai inn hnulei in a lut I zeithil hmanh fir loin an uico rawl pek/ thilsuk / kheng a ttawl piak rih hna.\nA mah min cu Cheyenne Ewing ti si.mah nu cu an innpa hna an um lo kar ah inn hnulei innka in a lut I zei thil hmanh a lak lo piin ah mah ticun a tuah tak.CCTV nih record a tuah mi ah inn ngeitu nih chim nak ah cun innchung a luh nak in a hmasa bik Sofa cungah a tthu.cun uico rawl pe/ thilsuk/ khengttawl I mah dih cun a chuak than a chuah lei zongah cun a luh lei bantuk zeithil hmanh a put lo tiah inn ngeitu nih chim.\nVan chiat nak ah mah nu I mah pawl tuah hram a vun thok tlawmpal nak ah inn ngeitu nih palek an call hna I palek nih an tlaih I zungah an kalpi.\nPalek nih an check tik ah ritsii a tawng mi si. Zei thil cu a fir lo nain mi umlo kar ah an inn chungah a luh caah fir case le ritsii tawngh mi case in thongtla lai.\nMiss Katherine Ho cu a vapa Billionair Mr, Wu he an i tthen hlan ah a dang Billionaire he an i hnamh nak hmanthlak\nMiss Hong Kong second runner-up model tthing bantuk in TVB lemcang muidawh Simi Katherine Ho cu a vapa Billionaire simi Wu Zhichen he an I then thawng thanh nak an tuah cang.an i tthitum nak thla(9)si ah an I then.an I then nak thawng an thanh hlan nikhatba du ah a mah nu le billionaire […]


A Fak Ko Mu Hyderabad Ah Law A Kai Mi Nungak Nu Cu A Tlangval Pa Le A Nau pa Nih Namte In An Vih – Onlinenungak\nA Fak Ko Mu Hyderabad Ah Law A Kai Mi Nungak Nu Cu A Tlangval Pa Le A Nau pa Nih Namte In An Vih\nLaw Student kum hngakchia tuk rih mi cu a dawt tuk mi a tlangval pa le a naupa nih an vih i a nunnak a liam tiah thawngtheih a si. Niruk ni zan ah khan a cang mi thil a si i, Hyderabads Rein Bazar pawng ah a si. Nungak nu hi kum 23 i upa rih mi long a si rih fawn. Thilna can a thaizing Pathian ni ah a ruak hi an hmuh.\nHi bantuk in a thi mi, nungak nu hi Narayankhed distric ah a um mi a si i, Hyderabads Mahatma Gandhi law college ah LLB in people For Animals society ah a lakka tein rian a rak tuan cang mi a si. NGO i a lakka ten rian a tuan ah hin, Syed Mustafa he an i tawng i, an i daw tuk i i thit umh tiang in thil timhtuah nak an nei cang. Sinain a hnu ah cunSyed Mustafa nih hin i phisin nak kong long a kawl i, thinhang phun in khua a sa i, a cawlcang i Syed Mustafa te in ah a va kal i an i si.\nAn i sik i an buai hnu ah cun,Syed Mustafa le a naupa nih cun buaingai in an um i namte in an vih i a nunnak an lakpiak. A ruak hi Osmania General Hospital OGH an kalpi hnu ah Case an siampiak colh hna.\nCuticun palik pawl nih hikong hi an buaipi colh lai. Hindu organisation zong an lung a awi lo tuk. misual pawl cung ah hin teirul cham dingtiang timhlamh nak an nei ti a si.


MAH LE MAH CU FAHNAK I PE HLAH USIH – Chuncha News\nMAH LE MAH CU FAHNAK I PE HLAH USIH\nMinung hi zeitik caan ah khin dah hlen kan fawi bik lio caan a si ti ahcun kan lungre a theih lio caan, lungdong in kan um lio caan le hmailei kong ruah ah thinphang thlalau in kan um lio caan ah hin hlen kan fawi bik lio caan a si. Cun kan buhrit lio caan le rawlțam tihal in kan um lio caan ah khin hlen kan fawi taktak fawn. Zeicahtiah cun kan hnangam nakding a si le kan ton sual lai ti kan phanmi țihnak chungin kan him khawh nakding le kan pawkhim nakding a si paoh ahcun tiah an chimmi paoh le kan relmi ca paoh a zumh kan i fawih lio caan a si.\nNikhat cu ramtang tupi chungah rawlțam tihal ngai in rawl kawl ah a vakmi cenghngia pakhat khua pakhat pawng a rak phan. Inn pakhat ah ngakchia ṭah thawng le a nu nih a hnemh len thawng a theih. Inn tangah a dir ziar i an bia a ngaih hna. A nu cu changreu zuar ah kal ding a si nain a fa a ṭah tuk caah a kal kho lo.\nA nu nih a hnemh deuhdeuh a fa a ṭah zual deuhdeuh ve. A pawfah țah deuh maw a si hnga mitkuh nih a sual i a țah deuh dek a si hnga ti cu hngal ve ruam hlah. A nu a thin aa sum kho ti lo i, “Ṭap ti hlah, ngam zokzok. Na ngam lo ahcun inntang ah kan thlak lai i cenghngia nih an ei lai,” tiah a ti. A taktak ti ahcun a nu nih inntang ah cenghngia a um le um lo kha a hngal lo. A fa ngam seh tiah a ṭhihpheihnak tu khi a rak si.\nA nu nih a chimmi bia cu cenghngia nih a theih i, wow… a lawmawm tuk e. Nihin cu ka vanṭha bak hih, hmun dangah vah len hau loin ngakchia note sa ka ei lai i a thawt lai ning cu a ti i zeitikah dah ngakchia cu inntang ah a nu nih a vun thlak te lai ti lawng a bawh ko. Khua a hung tlai deuhdeuh, ngakchia le inntang ah a vun thla bal ti lo. Ngakchia ṭah thawng a thei ti fawn lo. Zanlei ni a liam deng cang i changreu zuartu nu zong inn leiah a hung lawi cang. Chun nitlak rawl loin a um caah cenghngia cu a rawlṭam in a thi deng cang.\nCutikah cenghngia nih bialo dipdep ka si cang, changreu zuarnu chimmi bia a si tak ruah tiah ka ruah i kai zumh sual ruangah rawl hawl loin chun nitlak ka um. Midang nih an chimmi bia sawhsawh ka zumh sual ruangah nihin cu rawl loin um ka hau ko cang ne a ti i aa ngaichih tuk. Sihmanhsehlaw san a tlai ti lo, zaan khat turpi rawl loin a riak. Amah le amah fahnak aa pe diam ko.\nHawi dawt, atu lio cu coronavirus zawtnak hrik ruangah mikip thinphang thlalau le lungrethei in um lio caan a si. Media deu nih an țialmi le mikip nih an chimmi paoh a zumh kan i fawih tuk lio caan a si. Cucaah cozah nih ngandamnak lei zung in thawng an thanhmi dah ti lo cu zumh ding a si lo. Media deu, lai media deu pawl nih an țialmi le a țha an timi paoh siseh mikip nih a țha an timi le an chimmi nan theihmi paoh kha va zum hna hlah u. An chimmi paoh le nan theihmi bia paoh nan zumh hna ahcun meidap haang ding u an in ti te hna lai i nan din te lai. Asilole vok zun din le phihlik, hmaifa ei a țha ti hna ah an in hlen țhan sual te hna lai hih.\nHawi dawt, nifatin kan tlonlennak le kan nunnak ah kan minung hawi nih hihi na caah a țha. Kan tuahpiak lai, kan pek hrimhrim lai tiah zumh awkin bia an chimmi na theih in na ton bal ve ko lai. Na dawt tukmi na nungak sinin siseh, na dawt tukmi na tlangval sin in siseh, na dawt tukmi le na tlaihchan tukmi hna na hawikom sinin siseh an chimmi bia na theih tawn ko lai. Minung cu kan bochan ngaimi hna le kan zumh ngaingai cangmi hna nih hlen an kan fawih khun. Fawi tein an kan hlen khawh. A ruang cu an chimmi paoh a taktak ah kan ruah sual tawn caah a si.\nChangreu zuarnu bia ai zumh sualmi cenghngia kha cu rawlei lo le rawlṭam tihal in nikhat lawng a um ko lai. Sihmanhsehlaw kannih tu cu hawi nih a si ngai bang zumh awk ngai in an chimmi bia kan i zumh sual a si ahcun kan nunnak (Life) tiangin a rawk kho. Kan i ruah ning bantukin a si lo tikah lungrawk in um a fawi te. Micheu cu an nunnak tiangin a lo tlaumi zong an um.\nA bikin mino nih kan i ralrin dingah ka duh. Na dawt tukmi na nungak nih maw asiloah na dawt tukmi na tlangval nih maw kan ṭhit, kan vat hrimhrim lai tiah an in ti hnga. Zumh awkin bia dawhdawh le bia ṭhaṭha, bia thlumthlum an chim hnuah zumhawktlak loin an um an theih ko bu zongin an zumh peng hna ruangah an tuah awk an tuah ti lo i a nunnak tiang a rawkralmi mino kan pawngkam ah an tamtuk cang, an tlawm ti lo.\nCucaah cun hawile hna kan minung hawi nih bia dawhdawh, bia thlunthlum an chim ah siseh, zeibantuk miphun nih an chimmi bia siseh a si tak maw si tak lo ti kan tuaktan cikcek hnuah kan zumh ah a ṭha bik. Na minung hawi nih zumh awk ngai in an chimmi bia le media pawl nih an țialmi ca paoh hi ai zumhmi kan si sual ahcun mah le mah fahnak ai pemi kan si lai i kan lohnak tu a si sual ko lai. Mah le mah cu fahnak i peh duh hna hlah usih mu.\nCredit: Salai K. Biak Lian Thawng\nKannun Lio Ah Hin I Daw Cikcek Hna U Sih Thih Hnu Dawt Cu Santlaih Nak A Ngei Lo\nThumkomh Pathian (Trinity) Pa, Fapa Le Thiang Thlarau,Thumkomh Pathian cu zeidah a si?


Lai mi Voksa Thau Ei Zuamnak Video – Salai Kawltu\nLai mi Voksa Thau Ei Zuamnak Video\nJanuary 13, 2019 salaikawltu Opinion\nHi bantuk Sa ei zuamnak tuah hi a tha tiah na ruat maw? Laimi nih thil kan tuahmi hi a phun a tling. CND le miphun tonpumhnak ah hi bantuk sa ei zuamnak hi hlan lio tein kan hman tawnmi a si. Miphun nih a thil tuahmi hi hlawt dih awk a tha tawn lo. Vawleicung ram kip i miphun dang dang hna zong nih thil phundang tak tak an tuah tawn ve ko. Africa miphun hna zong nih miphun dang nih an tuah bal lomi thil an tuahmi a um ko. Vawleicung mifim (Scholar) le mithiam tampi an ruahmi cu miphun dang cio nih an tuah tawnmi thil Custom and practice hna hi va soi awk a si lo tiah ti tawn a si. Cucaah hibantuk thil hi a dihlak i hlawt awk a that dih lo caan tampi a um.\nAsinain vawleicung thanchonak (globalization) nih thil tampi a thlen ve. Hlan lio i miphun nih an tuah tawnmi thil tampi an hlawtmi a um ve. Cucaah Laimi nih miphun tonpumhnak i kan hman tawnmi sa ei zuamnak hi thil tha tiah na ruat maw asiloah hi thil hi cu hlawt a hau cang tiah na ruah? Ruahnak tampi a um lai asinain nang nih teh zeitin na ruah.\nA tanglei video hi The Hakha Post nih 2016 kum CND i Sa ei zuamnak an tuahnak video asi. Zoh a nuam kho tak tak. Hi thil hi tuah rai a si maw si lo na ruahnak van langhter ve tuah. Comment rak pe ve tuah. A cheu nih hi thil hi ngandamnak caah a tha lo. An chung a tlet dih lai tiah comment an pek ve.\nA tanglei ah video a um lai. Rak zoh ve tuah. Na ruahnak comment in van langhter ve tuah.\nCredit: Bik Lian\nPrevious Post:Australia Laimi Caah Thawngtha\nNext Post:Lai Nungak Muidawh Anna Zing Nih Laipa le Ramdang Kong i A Chimmi Cu A Hman Tak Tak, Laipa Hi Cu


Joe Biden a lungreithei bak, Trump cungah a thinhung a celh bak ti lo. A linsa chin lengmang cang ko\nUS election kongah bia le hla tampi a um caah tu tiang thil sining zeihman thei a si lo caah President Trump nih Joe Biden sin ah nawlngeinak a pek duh lo. Trump nih teitu ka si tiah a chim peng\nState tampi ah lawsuit an ap mi kongah zeihman biakhianak le thil sining a lang rih lo caaah Trump nih Joe Biden cu zeihman Transition Process kong a cei pi duh lo. Biden cu a zai saw saw peng ko\nJoe Biden nih pandemic le Economic kongah CEOs le Labor leaders, AFL-CIO President Richard Trumka le General Motors CEO Mary Barr he virtual meeting an ngei.\nUniversity of North Carolina expert, Dr Ralph Baric predict ning a cun, thlask ah a thi mi tampi an um lai tiah a chim. Joe Biden nih a chim mi cu, “A ho poah nih Economy hi a si ning tein kalse ti kan duh, kan workers pawl zong nih an rian hi thatein tuan seh ti kan duh.\nDark Winter ah kan lut te lai, Caan chia tuk mi kan tawn lai, Administration’s distribution plan kan thei a her cang i, Transition plan thatein kalpi a si lo a cun, mi tampi nunnak a liam than lai tiah achim\nZeitindah 300 million Americans hi vaccines kan pek pel lai, zeibantuk timtuahnak kan ngei? Trump pawl nih “warp speed program” kan ngei an ti, vaccines ngei lawng hi a si lo, zeibantuk in dah phawt a si lai ti zong ruah a hau.\nJanuary 20th tiang maw kan hngak peng lai. Thla tampi rian kan tuan nak ah harnak kan ngei lai, kan rian ttuan kho lo in kan um mi hi ningzahtuk mi a si tiah a chim. Credit-RTK\nBe the first to comment on "Joe Biden a lungreithei bak, Trump cungah a thinhung a celh bak ti lo. A linsa chin lengmang cang ko"


SBS Language | Na Nuhrin Holh Tein Na Hngalh Hrimhrim Awk A Si Mi COVID-19 Konglam\nNa Nuhrin Holh Tein Na Hngalh Hrimhrim Awk A Si Mi COVID-19 Konglam\nTangka Lei Pehtlaiin Harsatnak\nTangka lei he pehtlaiin harsatnak na ton a si ahcun https://moneysmart.gov.au/ le National Debt Helpline 1800 007 007 ah bawmh na hal khawh.\nCOVID Himnak Timtuah Ning Dot - 3\nAustralia cozah nih mipi an him khawh nakhnga khenkhamnak an rak tuah mi cu him tein hun thannak ding caah COVID Himnak timtuahnak dot cu a hman cuahmah lio. Ramkulh le pengkulh nih mipi ngandamnak he zohchih le sining cio hoih in timhtuahnak chungah a dotdot tein zulh cio a si lai.\nJune 12 ah rampi cozah nih COVID Himnak timtuahnak i a dot thumnak nih a ngeihmi zulhphung hna cu a tharchuah than. Pengkulh le ramthen kip nih a dot thumnak an phak cio tik ah zulh ding mi a si.\nDot 1nak nih a hmaithlakmi cu Australia mipi hna tluang tein rian ah an khir khawh ding, chawlehnak him te le ralrin tein hun thannak le I pawlkomhnak ngeih khawh nak nawl pek an si.\nDot 2nak Chawhlehnak dangdang tahchunnak ah gyms, tamh-muihnak dawr, Bai-si-kup ti bantuk hun thannak le minung 20 tiang hmunkhat ah um khawh nak.\nDot 3nak COVID safe a riantuan ning le a lamthluan zohchom in, minung 100 tiang hmunkhat ah um khawh nak nawl pek a si lai. A dot 3 nak cawlcawnghnak chung ah ramdang khual tlawn le minung 100 nak tam deuh hmunkhat ah um cu kham a si rih lai.\nZeitindah COVID-19 zawtnak a karh ning a si?\nCOVID-19 zawtnak cu minung pakhat le pakhat sin in a karhmi a si:\nZawtnak nih a tlunhmi minung pawngte ah um asilole zawtnak hmelchunhnak a langh hlan suimilam 24 chungah naihniam tein um ti ruang ah\nZawtnak nih a tlunh cangmi, a khuhmi le hachio mi he naihniam tein um ti ruang ah\nZawtnak nih a tlunh cangmi, a khuhmi le hachio mi nih an tonghtham mi thil asilole leng-lang thilri (innka tung asilole cabuai) tonghtham hnu ah, cun, na hmai le hmur tongh nak in a karh ning cu a si.\nAustralia acozah nih COVIDSafe app kan hman dih cionak lai a kan duh piak. Rel Chap-https://www.sbs.com.au/language/hakhachin/australia-nih-covidsafe-timi-khawrawnarungrul-a-ngeimi-hngalh-khawhnak-app-a-ser\nCOVID-19 zawtnak hmelchunhnak zeidah an si?\nRamhuap Cozah website nih a langhter ning incun, Khawrawnarungrul zawtnak hmelchunhnak cu a nem ngaimi zawtnak in aa thok i tangfah (namonia) zawtnak tiang a phan khomi a si.\nCOVID-19 zawtnak hmelchunhnak cu cumpi le tlangrai zawtnak hmelchunhnak he an i lo. Cu hna cu:\na dangdang hna: hnapdi tawp,\nlufah,ruhkhua fah, lungmih, luak chuah,\nmeh hawhrim theih lo, rawl thawtnam theih khawh lo\nbu-hrit le thadit.\nNawlngeitu nih COVID-19 zawtnak hmelchunhnak chektu tiah an sermi, na inn te hman khawhmi a um: https://www.healthdirect.gov.au/symptom-checker/tool/basic-details\nZawtnak hmelchunhnak nih a ka tlunh ve a si ahcun zeidah ka tuah lai?\nAustralia na phak hnu, ni 14 chungah zawtnak hmelchunhnak nih an tlunh a si ahcun, asilole, COVID-19 zawtnak nih a tlunh cangmi he naihniam tein na um ti a si ahcun, chekhlatnak ngei ding in na siibawi te pehtlaihnak ngei hna. Asilole ramhuap Khawrawnarungrul Ngandamnak Kongkau Chawnhkhawhnak (Coronavirus Health Information Hotline) 1800 020 080 ah chawn hna. Zawtnak hmelchunhnak na ngeihmi chimh hmasat lo in sizung asilole Sii-inn ah kal hlah.\nSizung asilole sii-inn na kal hlan ah, na khualtlawnnak tuanbia asilole COVID-19 zawtnak nih a tlunhmi minung he naihniam in ka rak um bal ti kha fone chawnh in chim hmasa hna. Zapi ngandamnak nawlngeitu nih a him cang, na dam cang, na tuahkelning in thil na tuah kho cang tiah an ti hlan chung poah cu na inn, hawtel asilole mizaw zohkhenhnak hmun ah na um hrimhrim lai.\nMi pakhatkhat zawtnak zmelchunnak an tlunhmi kongah chawnhbiak na duh ahcun, National Coronavirus Helpline (1800 020 080) chawn hna. Zeitik poah ah pehtlaih khawh an si.\nZawtnak hmelchunnak (taklinh, khuh, thawhchuah harnak, ar fah le thabat) nih a tlunmi hna a zualhma deuh mi cheknak le thlopnak ding caah sii-khan cu Australia acozah nih a ser.\nNa umnak ramthen, pengkulh chungah siseh, na umnak he a naih nakah sii-khan a um le um lo theih i zeitin dah siibawi tonnak ser ning cang ti theih na duh ah cun mah hi rak hmet - https://www.health.gov.au/initiatives-and-programs/coronavirus-covid-19-gp-respiratory-clinics\nNa umnak pawngkam ah siikhan a um rih lo ahcun, ramkulh le ramthen ngandamnak lei riantuantu hna website ah adangdang siikhan ah kalnak ding kong rel khawh a si -https://www.health.gov.au/about-us/contact-us/local-state-and-territory-health-departments\nThawchuah naa harh asilole lakhruak in ngandam lonak nih a ka tlunh rua tiah naa ruah a si ahcun fone nambar: 000 hi chawn.\nCOVID-19 zawtnak ichek ka hau lai maw?\nAustralia rampi caah khuakhangtu pawl nih Australia ram chungah zawtnak a ngei mi hngalh zau an si nak hnga, COVID-19 zawtnak hmelhchunhnak a tlunmi hna azualhma deuh mi pawl hna kha chek hmasa dingin biachahnak an tuah.\nZeitindah mah rungrul hi thlop a si?\nKhawrawnarungrul thlopnak caah a dangtein hmanmi sii zeihmanh a um rih lo. Nain, zawtnak hmelchunhnak tamdeuh cu sii-ai zohkhenhnak lei in thlop khawh a si ko. Rungrul thattu sii zong nih hi rungrul cu a that kho (a dam ter kho) lo.\nA zualhma mi zawtnak hi a ho minung ca’h ahdah tihnung a si?\nZawtnak nih a tlunhmi, micheukhat cu a zaw hmanh an zaw lo, micheukhat cu a nemmi zawtnak hmelchunhnak an ngei ve nain, an dam than colh. Adang, micheukhat bel cu fakpiin an zaw, zawtnak a karh hi a ran zong a rang. Hmuntonmi chung in Khawrawnarungrul, a zualhma mi zawtnak hi an caah tihnung, vanchia a si kho tiah ruahmi hna cu:\nAboriginal le Torres Strait Islander minung kum 50 in a cunglei, asilole hramthilo zawtnak a ngeimi an si ahcun\nKum 65 in upa hramthilo zawtnak a ngeimi. Hramthilo zawtnak timi chungah a sullam aa telmi cu atuletu te zawtnak hmelchunhnak a langmi khi a si.\nKum 70 in a cunglei\nChunglei zawtnak a ingtuarmi\nCOVID-19 zawtnak a karhnak hnga lo zeitindah na kham lai?\nKhuh/hachio tik ah thianghlim tein um, kut thiangtein itawl lengmang, cun midang he neihniam tein um lo tibantuk hi a lenglei in chawnh/tlunhmi rungrul zawtnak khamnak ding caah hriamnam tha bik a si. Na tuahdingmi cu,\nA herh tuk lo ahcun, inn in chuak hlah\nZapi-zaran he hlat in um, a tlawmbik mitta 1.5 a si lai, cun minung 1 nih saquaya metre 4 dan in ihlat a si lai.\nAtu le tu chatphiat le ti in na kut itawl lengmang, rawl na ei hlan/hnu, zunput kal hnu zong ah na kut tawl lengmang\nNa khuh/hachio tik ah i phen, hmancia ttishu kha hlonh, cun kut tawl-sii hman in na kut tawl lengmang\nNa damlo ahcun midang pawngah um kha hrial (midang he mita 1.5 in a hlatnak ah um)\nKeimah, pumpak rian a si tiah tuah lengmang law a si khawh chungin inn ah um izuam\nAhodah a dangtein pumpak-pheu a haumi a si ?\nMarch 15, 2020 zantim in Australia a rak phanmi minung vialte asilole, COVID-19 zawtnak a ngeimi pawngah a rak um mi/naihniam tein a rak tlawngleng ko tiah ruahmi minung paohpoah cu ni 14 chung a dang tein pumpak-pheu a/n si lai.\nCOVID-19 zawtnak na ngei tiah an in chimh a si ahcun, inn ah na um hrim lai:\nZapi umkalnak le tlawnlennak ah kal hlah, rian, sianginn, chawdawr, ngakchia-zohkhenhnak inn asilole sianghleirun ah kal hlah\nRawl le na duhherhmi kha midang nih chanh, na innka tung hmai ah chiahpiak dingin bawmh hal hna\nMileng dawn hna - nangmah he innkhat a um ti mi ti dahlo cu!\nZatlang Mibu He I Hlatnak timi cu zeidah a si?\nZatlang Mibu He I Hlatnak timi cu COVID-19 zawtnak lawng silo in a dang rungrul zawtnak a simi paoh a karh nuarhnak ding caah a bawmtu pakhat a si. Nangmah le midang karlak ah hmunhma a um/lawn deuh a si ahcun, rungrul a karh ning a har deuh ve.\nAdang aatel rihmi cu leng-lang thilri (innka tung asilole cabuai) tonghtham lo/hrial ding ti zong a si asilole, COVID-19 zawtnak nih a tlunh cangmi, a khuhmi le hachio mi nih an tonghtham mi hrial ding aa tel.\nItonpumhnak Ah Minung Pahnih (2) Lawng Onh A Si Cang\nAustralia Ramhuap Vuanzibu nih lungtlinhnak an ngeihmi cu innchung he innleng he itonpumhnak a si ahcun minung pahnih (2) lawng a si lai tihi a si. Hi an tlangrel mi cu nikhatni, March 30 in aa thok cang.\nHawi he aa khat lomi belte cu:\nInnkhat a ummi nih a leng an chuah ti tik ah\nRuakvui pumhnak – a tambik minung 10\nThitumhnak – a tambik minung 5\nRamthen nih zulhawk in nawl an pekkhawh ve asilole, upadi hmang dingin an serkhawh.\nInn Ah Um\nRamhuap Vuanzibu nih Australia minung vialte caah a fekmi zulhawk an sermi cu inn ah um ti a si nain\nNa herhmi caah chawdawr kal – rawl le a dangdang herhbaumi\nNgandamnak asilole thlopbulhnak – zaangfahnak ngeitein midang zokhenhnak telhchih in\nZapi-zaran tonpumhnak timi zulhbu tein eksasai tuah ahcun\nRian, siangkai ruangah – inn in kai le tuankhawhlo ahcun\nLente Celhnak A Phunphun\nRamhuap Vuanzibu nih lentelcelhnak, zapi-zaran hmanmi nih hmanmi gim tuahnak cu khar a si lai tiah lungtlinnak an ngei. Ralkap cawnnak zong cawnpiaktu telhchih in minung pahnih lawng a si lai.\nKum Upa Le Ngandamnak Lei Chambaumi\nKum 70 in a cunglei Australia minung le ngandamnak umtuning chambaumi le hramthilo zawtnak phun a ngeimi\nRamhuap Vuanzibu nih biatak tein ruahnak a pekmi cu inn ah adang tein pumpak pheunak ngei u tihi a si\nKum 70 in a cunglei upa\nKum 60 a simi le ngandamnak umtuning chambaumi asilole hramthilo zawtnak phun a ngeimi\nRamhlum Australia minung kum 50 a simi le ngandamnak umtuning chambaumi asilole hramthilo zawtnak phun a ngeimi\nZatlang Mibu He I Hlatnak zulhphung na zulhlo a si ahcun timi cu na umnak ramthen nih a ngeih lai\nNSW: tangka $1000 in dantat asilole tamdeuh\nVictoria: tangka $1600 in dantat asilole tamdeuh\nSA: Palek nih ramhuap nawl pekmi upadi ningin an hmang lai lo\nACT: ralrinnak pek, tangka in dantatnak nih a zulh lai\nQueensland: pumpak pakhat ah tangka $1330 in dantatnak\nWA: pumpak pakhat ah tangka $1000 in dantatnak\nTasminia: tangka in dantat khawh a si\nNT: Palek nih ramhuap nawl pekmi upadi ningin an hmang lai lo\nTar-dornak inn ah a ummi ka chungkhar le hawile len khawh a si maw?\nRungrul a hung chuahphut mi zawtnak paoh nih tar-dornak inn caah zualhma tak in vanchiatnak a tlun ter khawh. Hi COVID-19 hrim nih cun, a hleitein kum upa/tar ngandamnak cu zualhma ngai in a hnorsuan khawhmi a si. Cucaah, kum upa/tar ngamdamnak runven nak caah tiah an sermi le khammi zulhawk a um. Zeitikahdah tar-dornak inn na kal hrim lai lo ti ahcun :\nAluancia ni 14 chungah ramdang khualtlawnnak in a rak kirmi na si ahcun\nAluancia ni 14 chungah COVID-19 zawtnak a ngeimi he naihniam tein a rak ummi na si ahcun\nTaklinh a silole thawhchuah har zawtnak hmelchunhnak (khuh, hromfah le thawchuah har) ngeimi na si ahcun\nMay 1thok in, tar-dornak inn paohpaoh len/kal a duh mi cu raikhamsii aa chun hmasa hrim lai ti a si.\nHmaikhuhnak i hruk ka hau lai maw ?\nHmaikhuhnak i hruk hi cu COVID-19 zawtnak a ngei mi nih an zawtnak midang an chawnh sualnak hna hnga lo a bawmtu men a si. Na dam ko a si ahcun, hmaikhuhnak naa hruk a hau lai lo. Aruangcu a ngandam ko minung nih zapi tlawnlennak an thutdir tik ah hmaikhuhlo ruangah an zawtnak midang an chawnh hna tihi tehte a um tuk lo caah a si.\nPumpak-pheu haumi na si ahcun, hmaikhuhnak cu na hman lai (na ngeih ahcun), zeitik ahdah ti ahcun:\nInn chuahtak in a leng, zapi tlawnlennak ah kal na herh a si ahcun\nSii-inn lei kal ding na si ahcun\nZawtnak hmelchunhnak na ngei, cun midang na umnak khaanchung ah an um ve a si ahcun hmaikhuhnak cu naa hruk hrim lai.\nRam chung le ram leng luhchuah khualtlawnnak\nAustralia mipi hna nih thil herh a um lo ahcun ramchung khualtlawn zong an hrial hrim awk asi. Ramthen kip nih an mah tein i runvennak caah zulhphung an ngei ve, tahchunnak ah khualtlawng mi pawl khamhnak.\nPhungning tein ramchung khualtlawnnak hna\nRamkulh le ramthen chung mipi nih tlawnlennak ah an hman mi tlanglawng le mawtawka ti bantuk a hmangmi mipi hna himbawm tein le ngandam tein an um khawh nak hnga zulh awk an chiah mi cu na dam lo buin tlawnlen lo ding, midang he naihniam tein umthut lo ding cun phaisa hna hrial khawh chungin hrial dingin zulh phung cu rampi khuakhangtu hna nih an ser. Hmaikhuh hruk dingle hruk lo ding kong cu pumpak biachahnak ding. Mipi i hrawmmi tlunkalnnak tlanglawng le mawtawka kong hngal dingmi: https://www.infrastructure.gov.au/transport/files/COVID19_public_transport_principles_29052020.pdf\nRamdang lutchuak mi hna\nRamleng khualtlawnnak in Australia ram a rak phan mi poah nih ni 14 chung erhkhmuhnak ah caan an hmang lai i cu dih hnu lawngah inn ah an tin kho.\nErhkhumhnak ah chiah an si hlan ah zawtnak ngeih le ngeih lo zohfelnak tuah a si lai cun erhkhumhnak a dih hnu zongah i chek nak tuah than a si lai.\nAsinain, khualtlawn na duh a si ahcun, khualtlawnnak na sok hmasa a hau. Na sok tikah tahfung na tlinh lawngah khualtlawnnak nawl pek na si:\nCOVID-19 pulrai zawtnak thlopbulnak le khamnak ah teltum dingin khualtlawn\nRiantuannak lei he pehtlai in khualtlawn\nNa ngandam lo nak tlop hau mi na si nain australia ah thlopnak a um lo ahcun khual na tlawng kho\nPumpak rian herh, thil biapi chungin hrial awk tha lo mi dirhmun a si ahcun na tlawng kho ko.\nRampi acozah rianherh ruangah khualtlawn ding na si ah cun na tlawng kho ko.\nKhualtlawn lio i dinhnak\nNa khuallam in Australia luh hlan ah na dinh nakding khua hna cu Kuala Lampur, Doha, New York, Paris London asilole Tokyo hna an si.\nKhualtlawnnak lei pehthlaihin zulh phung a thleng mi a um caah, Australia ram ah a rak kir ding na si ahcun: Vanlawng lei riantuantu hna kha tluang tein na kir khawh nak hnga tha tein pehlaihnak ngei hna.\nNa dinnak khua ah nawlngeitu le riantuantu hna nih thawngthannak an tuahmi kha tha tein ngaih le zulh rak i zuam.\nTamdeuh hngalhnak caah www.smarttraveller.gov.au ah zoh le rel khawh a si.\nAustralia ah nawlngeitu nih zeitindah hi zawtnak hung chuahphutmi an tawlrel/hruai ning a si?\nPrime Minista nih Khawrawnarungrul Caah Lakhruak Lehnak Timhlamhnak Emergency Response Plan for Novel Coronavirus (COVID-19) a thar in a nun ter.\nAustralia ram uknak nawlngeitu nih mipi kan ngandamnak ding a him khawhnak hnga i runvennak cu thla thum cung June 17 2020 in 17 Sept tiang siseh zamh dingin nawl a chuah.\nAustralia Ram Ah Caantawi Riantuan khawhnak Viza A Tlaihtu\nCaantawi riantuan khawhnak viza a tlaihtu hna: viza 457 le 482 a tlaihtu chungin, rian in dinter na si ahcun, ni 60 chungah rian an pe khotu ding kawlnak nawl na ngei silole Australia in chuak.\nRian an tuan ko ahcun an um kho ko. Rian zong an tuan lo, chungkhar dirhkamhtu le chiahkhawnmi an ngeih lo ahcun i zohkhenhnak ding caah lamdang an kawl a hau kho men.\nRamleng siangngakchia chungin tar zohkhennak ah a tuanmi hna nih zarhkhat ah nazi 20 nak tam an tuan kho.\nAustralia ah a tlawmbik thla 12 a um cang mi hna nih super ah phaisa an i chiah mi lak hawh nak nawl an ngei.\nVictoria chungah a um mi ramleng siangngakchia hna hna nih acozah sin in har bawmnak $1,100 an hmu lai.\nRiankawltu le Rian kilvennak tangka bawmhnak\ntangka bawmhnak cu March 2021 tiang pek a si lai nain bawmhhnak pekmi a zat cu 2020 September thla dongh in zorter deuh a si lai.\n- Atulio bawmhnak: $1115\n- Sept thla dihhnu: $815\nAugust ni 4 hnu in riantuan lomi bawmhnak a hmumi poah nih rawlkawl bawmtu sin ah theithernak tuah dih a si lai i, thla 1 rian pali lengmang an kawl a hau lai. Cuti a tuah mi lawng nih bawmhnak an hmu lai.\nRian kilvennak bawmhnak\nPhu hnih in then a si i phukhat cu "Caantling riantu" cun phukhat cu "Caantling lo riantuantu".\nCaantling riantuantu zarhnih bawmhnak:\n- atu lio hmuhmi:$1500\n-Sept thla thok hmuhdingmi: $1200\n-Jan thla 2021 hnuin hmuhdingmi: $1000\nCaantling lo riantuantu zarhhnih bawmhnak:\n- atu lio hmuhmi: $1500\n-Sept thla thok hmuhdingmi: $750\n- JAN thla 2021 hnu: $650\nThinlung Ngandamnak Bawmhnak\nThinlung ngamnak lei i zohkhenhnak ding caah tiin cozah nih bawmhnak cu pulrai zawtnak zual ngaiin a puan nak hmun ah a ummi an co tin dingmi a si.\nMi kip nih an thinlung ngandamnak zohkhennak ding caah timhtuahnak an ngeih a herh cun an siibawi sin ah lungthin ngamdamnak lei kongkau zohtti nak ngeih lengmang ding a si.\nKhawrawnarungrul zawtnak ruang ah, adang tein pumpak pheunak caankarlak chungah a um mi nih zeitindah thinlung ngandam tein um a si, zeitindah ngakchia le duhdawtmi bawmhchanh khawh a si, zeitindah thinlung ngandamnak zohkhenhnak le riantuaning don khawh a si lai timi kong ah nawlngeitu le lam hmuhsaktu a simi a cozah nih digital thinlung ngandamnak kutka, Lu in Ngandamank timi (www.headtohealth.gov.au) ah zohkhawh a si lai.\nZeitindah Australia Cozah nih COVID-19 kong ah a riantuanning le an tawlrel/hruai ning timi tamdeuh hngalh a duhmi nih, Cozah lehnak timi, Government response ah hmuhkhawh a si.\nMirang holh in tamdeuh hngalh a duhmi nih health.gov.au/news/health-alerts/novel-coronavirus-2019-ncov-health-alert len khawh a si.


Tarnu Baba Vang nih 2021 ah Vanchung ah buainak a um lai tiah a Phuan – Kawltu Team\nTarnu Baba Vang nih 2021 ah Vanchung ah buainak a um lai tiah a Phuan\nBulgaria profet Baba Vanga nih cun a ra laidingmi 2021 caah bia tampi a rak phuan chung. Mah pa hi Nostradamus of Balkan tiah an auh tawnmi asi. bia tampi chiahnchiah awktlak arak phuan cang i, mah a biaphuan hna hi an dik dih ngawt. A mah hi kum 1911 ah chuah mi asi I, kum 12 asi lioah a mit a caw.\nBaba Vang hi kum 1996 ah cang, a thih hlanah hin biaphuan atampi a rak ngei, soviet union thluk [chiat nak kong te hna, 9/11(2001) tuknak te hna, Princess diana konglam te hna, Chernobyl rawhralnak te hna le japan ram kum 2004 lio Tsunami tihnung tukmi te hna kha arak phuan bal cang, a biaphuan bantuk bak a cang dih vawn. An chim ningah a biaphuan mi 85% cu a dik dih tiah mithiam pawl nih an langhter.\nKum 2021 ah thl cang dingmi a phuancia mi langhter tuah u sih:\nVanchungah buainak a um lai: A biaphuan bantuk cun kum 2021 ah meteorites cu Russia ramchung ah a tla lai tiah a chim. Vawleicung rawhralnak ruangah kan vawleipi caan donghter kho dirhmun tihnung tak tak a um fawn lai tiah a chim fawn. Mah pinah Eupore cu chemical weapon hmangin Islamic ralhrang hna nih an thuat lai caah European continent pumpi hi vawleicung in holh khoh ding dirhmunah a dir cang lai, an caan dawnghnak an phan deng mang cang tiah a langhter fawn.\nPutin Thah timhnak kong: Baba vanga chim ningah cun kum 2021 a hung si bakin Europe economy nih rawhrallei a panh cang lai. An economic dirhmun a chia tak tak lai. Thil dang a um rih, mah cu cu Russia president Putin hi thah an timh lai. an ramchung ngei ah a mah thattu ding an um lai i, a nunnak caah tihnung tuk te lai. Natein an that manh lailo tiah a chim fawn.\nBaba vanga biaphuan hi zumh dih ding cun law law se caah a har ngai lai. Sinain khuacan le thil umtu ning zohtikah thil cang kho lawng te an si. Meteorite nih vawlei den lai tit e hna khi science lei mit zong in zohtikah a cang kho tak tak, scientist pawl phan cem mi pakhat tuni tiang ah a si. cu caah ralring tein pathian lei kan panh hi a herh tak tak cang ko hih.Credit: Dailyhunt\n← US Stimulus Package Bawmhnak Thawngpang tha tak tak\nMuidawh Trump fanu Ivanka hi Uar a Rak Um Kho Tuk →


Thawngpang Vialte Lakah Thawngpang Tha Bik Si Lai Dah! A Mak Ko! – Chin 11 News\nThawngpang Vialte Lakah Thawngpang Tha Bik Si Lai Dah! A Mak Ko!\nA tawinak in Kawlram ummi vialte: 1.) February 28, i US kir ding vanlawng American Embassy Yangon nih a khanpiakmi hna thawngpang he pehtlai in USA nih Kawlram a luhhnawh cang lai tiah thawngpang dik lo a chuak.\nMah hi US-Myanmar Embassy nih an postka ah #Teirialcatialtu nih a rak ṭial i ṭihphan ding phun in a ṭial lo. Zeica tiah USA nih Kawlram i American pawl kha nan dihlak in nan kir hau, nan kir hrim hau a ti lo caah le kir a duhmi cu, tiah vanlawng zong tonak an iting lo kho tiah thawng a thanh caah a si.\nCucaah US ralkap luh an duh cang caah ti phun le an lut cang lai timi thawngpang kha a dik lomi a si. International Mainstream Media le International politics experts zong nih an chim lo.\n2.) #CDM kan tuah ahcun zeitindah kan paw kan icawm la, harlefe in rian kan sok, sianginn kan i kai rian phuah cu a si kho lo an timi hi an mawh bak lo. Mah hi 1988 Anaa Ting lio a lungfimmi Generation X pawl an tamdeuh, cun Generation Y zong ṭihphannak kan ngeihmi a dih rih lo caah a si.\nAsinain, fiangte in chim ka duhmi cu CDM na tuah lo i zung na kai zong ah hlawh an in pe kho lai lo. Ralkap cozah nih rianṭuanmi hlawh pekding cu chim lo, amah vengtu Ralkap le Palik hmanh caan saudeuh hlawhpek ding a ngei ei ti lo. Tu hnu thla hnih-thum hlawh a pek khawh hna hmanh ah cucu rammi khonmi phaisa, Bank, biakinn tepawl le khuaram sernak ca i chiahmi phaisa hramhram in a lak/ firmi si.\nRamdang USA, EU, Japan le World Bank tepawl nih an bawmh ti lo caah khawika hmanh ah phaisa la kho lo. Phaisa sernak seh ai neih zong ah cu phaisa cu man a ngei lai lo. Ralkap nih a CDM mi cu Social Punishment phun a tuah ve bantuk hin CDM lomi cu ralkap uknak kan tei hnu ah mipi hmai nan khap lai lo. Kan tei hrimhrim lai, a rau lai lo.\nCDM na tuah ruang ah na rian an in phuah men lai, hlawh an in pe men lai lo. Sihmanhsehlaw, UN hruainak in vawleicung ramkip nih CDM tuahmi hna caah bawmhnak a pek lai pinah rammi nih caan karlak ca cu an i zuam ve. Cu pinah ralkap uknak kan tei tikah cozah thar nih rianphuahmi vialte upatnak roca he rian an pek ṭhan dih te hna lai.\nRian phuah lai le hlawh hlam lo ding nakin ṭihnung deuhmi cu nunchung minchiat, mi hmaikhah lo a sideuh. Zei ca tiah atu Ralkap cozah hi sau a rau hrimhrim lai lo, CDM ve law lungrual tein kan tei hrimhrim lai. Zung kai lo lawng si lo, bank i na phaisa zong chuah hna, zung ah rianherh na neih zong ah kal hlah. Cozah he ai pehtlai mi zeihmanh tuah lo kha a si ko. Ka bia sau ṭhan. Live hau cang men lai tu hnu cu. Credit: Si Bawimang Lian


European Golden Shoe Race Update: Messi Nih Ronaldo A Naih Chin Lengmang - Huapzau\nEuropean Golden Shoe Race Update: Messi Nih Ronaldo A Naih Chin Lengmang\nSL nih European Golden Shoe Ranking thar bik an langhter i, FC Barcelona superstar Lionel Messi nih cun Juventus superstar Cristiano Ronaldo cu a phak deng. Mah lio ah African star zong Top 10 ah a langh ve.\nFC Barcelona in Real Sociedad an tei lio ah khan Superstar Lionel Messi nih kawl a khumh tthan i, tutan season an chuih cuahmahmi ah Messi nih hin La Liga kawl 19 bak a khumh cang. European Golden Shoe Race ah points 38 a hmuh.\nJuventus superstar Cristiano Ronaldo zong nih tutan season an chuih cuahmahmi ah Serie A kawl 21 bak a khumh cang i, European Golden Shoe Race-ah points 42 a hmuh. Cristiano Ronaldo hi RB Leipzig player Timo Werner le Borussia Dortmund player Erling Haaland hna he hmun khat ah an um tti hna i, pathumnak an si.\nAtu i hliam a ngeimi Robert Lewandowski nih hin kawl 25 a khumh i, points 50 a hmuh lio asi. Tutan season i kawl khumh tam bik cu Italian forward Ciro Immobile asi.\nTutan season an chuih cuahmahmi ah kawl 27 bak a khumh cang i, European golden shoe race-ah points 54 a hmuh cang. Zei asi zong ah atang lei ah hin Eurpean Golden Shoe Rankings hna ka vun langhter.\n11) Wissam Ben Yedder (AS Monaco) – 17 goals/34 points\n10) Jamie Vardy (Leicester City) – 17 goals/34 points\n9) Romelu Lukaku (Inter Milan) – 17 goals/34 points\n8) Pierre-Emerick Aubameyang (Arsenal) – 17 goals/34 points\n7) Kylian Mbappe (Paris Saint-Germain) – 18 goals/36 points\n6) Lionel Messi (FC Barcelona) – 19 goals/38 points\n5) Timo Werner (RB Leipzig) – 21 goals/42 points\n4) Cristiano Ronaldo (Juventus) – 21 goals/42 points\n3) Erling Haaland (Red Bull Salzburg & Borussia Dortmund) – 16 + 9 goals/42 points\n2) Robert Lewandowski (Bayern Munich) – 25 goals/50 points\n1) Ciro Immobile (Lazio) – 27 goals/54 points\nPremier League 2019-20: January Transfer Window-a An Lak Luh Players Tha Zual 5 Te\nKan hriat angin January transfer window khar a nih atangin thla khat vel a liam tawh a, Premiere League clubs […]


Joe Biden campaign manager a lungreithei ngai; Trump caah thawngtha ngai si than hoi\nUS thawngpang nih vawlei a hninh lio a si caah US presidential lawngte ka ttial caah ca reltu tampi nih nan ka thei thiam ding in zaangfah kan hal hna. US President hi Pathian tangah um mi a si. Vawlei ah nawl a ngei bik mi a si tiah ti mi a si caah\nUS Presidential Election cu vote thlak a si cang. Tu hi minung 22 millions leng nih vote an thlak cang tiah thei a si. Atu dirhmun zoh a cun, mah bantuk in vote a thlak hmasak tu pawl hna hi Democrat lei kap deuh an si ti a si.\nNational Polls ah Joe Biden nih double digits in Trump a tei. Natein Polls ah Trump an tei ko nain Biden Campaign nih cun teitu kan si lai tiah an nih zumh kho bak lo. Joe Biden Campaign manager nih cun, Donald Trump an tei lo tuk caah Democrat pawl hna cu um sawh sawh lo ding in bia a ca hna\nJen O’Malley Dillon nih, MEMO ah Joe Biden supporter nih Donald Trump nih teinak a hmuh lai/Donald Trump can still win this race’ tiah ca a kuat. Politic ah cun teitu le a sungh ding mi kong hi vote rel hlan cun chim kho a si lo\nJoe Biden campaign manager Jen O’Malley Dillon nih, “Donald Trump nih teinak a hmuh khawhnak ding caah Election caan te ah chance tha tuk mi a ngei tiah a chim. Tu zarh hrawng cu Joe Biden a mualpho ngai.\nMainstream Media le Hitech company pawl nih Joe Biden fapa Hunter Biden fapa kong hi thup i tim hna hman seh an thup kho ti lo. Dillon nih cun Trump nih teinak a rak hmuhnak Arizona State ah Joe Biden nih Trump a tei lai tiah a chim. National Polls level ah teitu si hi Election ah teitu a si lai tinak a si lo.\nTrump thawngpang nih US a hninh, Campaign rally ah minung an tam ning cu khuaruahhar bak a si. Joe Biden rally ah minung 50 leng an um bal lo. Trump caah thawngtha bak si Credit-RTK\nBe the first to comment on "Joe Biden campaign manager a lungreithei ngai; Trump caah thawngtha ngai si than hoi"


VIDEO: VOMKUA KHUAMI LE PASTOR HNA NIH KHUACHIA AN TTHAWLNAK – The Chinlung Post\nVIDEO: VOMKUA KHUAMI LE PASTOR HNA NIH KHUACHIA AN TTHAWLNAK\nSeptember 12, 2020 admin Local News 0\nBualram kulh chung Vomkua khua ah a cangmi thil cu biadik taktak a si ko timi hi mizeihmanh nih el awk attha lomi thil a si. Zeicaah tiah Pu Siang Kung thah a timmi khuachia hna cu Pastor le Khuami hna nih Pathian sin ah thlacamnak he Khuachia an tthawlnak video cu mipi hmuh khawh dingin thlah a si cang.\nTutan ah video an thlahmi nih hin biadik or biafiang taktak a hmanmi a sinak cu alanghter. Video cu kan zoh hlan ah thil sining tlawmpal kan vun langhter hmasa lai. Pu Siang Kung cu a nupi Sayamah a si caah Vomkua khua in Hakha ah an i thial cang. Pu Siang Kung hi Khua a tlaihchan ngai mi a si caah khua ah a rak tlawng hna i, Lo riak mi sinah a va riak ve.\nKhuami hna nih Lo an tlaknak hi Makhan Ttal timi lopil a si. Nizan tihni September ni 10 zingka teah meithel a put i sih a va bawh, Sih a va bawhnak hmun hi Tlaivai an ti i a tu lo an tlakmi he kamte ah asi. Sakhi nih sih cu a vun din ah ka kap lai ati ah khin sakhi nih a tlik tak.Caan a rauh hlan tlawmpal ah Pawpi a rak ra i sih a din lio ah meithal in a hei kah i Pawpi cu a bawk.\nKa vun nolh than lai a vun ti ah Pawpi cu a lu kha a hmetter chel a nganter chel in a hmuh. Cu lio ahcun kuanpi zunkhat in a kah than. Cu bak ahcun nan kan kah, kan in thah lai tiah khuachia minung sawmnga hrawng nih an vun rat hnawh kha a hmuh. A tihtuk caah tingkung cung ah a va kai. Khuachia pawl nih thingkung hram an vun phak ahcun a Meithal cu an hmuh.\nKhuachia pawl nih an timi cu A meithal hika ah a um ko amah cu khawika dah a zam manh dawi uh an ti. Pu Siang Kung cu Chun tiang zongah a rak lawi ti lo tikah loriak pawl cu an i sawm i an kawl. Meithel zunhnih a puah zong cu loriak nih an rak theih ko. Meithel a puahnak lei ah an va kawl tik ah thinghram ah meithal a tun mi cu an hmuh. An auh len ko nain a hawi kho hna loh.\nA hraam thawng an theih i, thingkung cung an vun zoh cu a therh in a ther i, thinkung cungin a rak tla dengmang cang, thingkung cung ah an va lak zokzok. A rak tihtuk cang caah a holh khawh ti lomi arak si. Rianrang in khua ah an tlunpi. Zan a riahnak ah cun mitampi nih an rak rat hnawh i na kan kah caah na kan nawl lo ahcun kan i thah lai an ti.\nMah Cu zan cu zan khuadei an tuaitam. A thaizing September 11 zingka ah hawi pahnih thum a sawm hna i Vok thau sumruk le Arkhongsen an i phorh i Pawpi a kahnak lei ah va rem ding ah an kal. Lam tanttim an phak ah khin nizan ah na kan rem ti loh, na tlaituk cang, Rem kan duh ti loh an ti i nangmah na nunnak tu kan in lak lai tiah Khuachia pawl nih cun an ti. Asinain Pu Siang Kung nih A nawl lengmang hna.\nCu a nawl lio cu a hawi le a kalpi mi nih cun a hmu kho loh. A sinain a nawl lengmang hna tu cu an hmuh, vok cu a kal duh ti loh i khuachia pawl nih a ke an vun khiah. An tih tuk cang i loriak kha phone in an hei chonh hna i loriak pawl cu an rak phan. Loriak pawl nih inn lei ah kan tlunpi lai an ti tikah an tlunpi kho loh. Minung tamnawn nih an dawh, an nam len zong ah pe khat zong an tthial kho loh.\nMinung tamtuk nih a kan kham i zeiti hmanh in pahkhawh ding an si loh, nan ka kalpi kho bal lailoh hih tiah Pawpi a kap tu pa nih cu a ti hna. A khup ai bil i ka nunnak cu ka zuah ko uh, ka vok le ka ar hi cohlang ko uh a ti cu mipi nih an hmuh ko. Lo riak pawl nih an kalpi len zongah mi nih dawh le kham bantuk in a hartuk cu an theih ve. Mi tamtuk nih a kan kham i nan ka kalpi kho lai loh hih a ti peng.\nCu tikah loriak pawl nih inn lei kha phone an hei chonh hna i khuami cheukhat le Free Methodist pastor Kap Cin, UPC pastor Dawt Cung le Baptist pastor Zai Thluai Sung nih an hruaihna i khuami 15 hrawng an va kal. An va phak tikah thil sining cu an va hmuh ve. Khuachia riantuan nak a si kha an theih tikah Pastor Kap Cin nih bia a chim i thlacamnak he Jesuh Khrih min in khuacha cu a tthawl, UPC pastor pa zong nih Pathian bia chimnak a ngeih.\nChikkhat te ah mi tampi an tlik kha cu Pu Siang Kung nih cun a hmuh. Khuachi pawl nih an timi cu Ei hi hna pawl hi Jesuh min in an ra i tei khawh ding an si loh an ti i an zam dih a ti i Halleluiah tiah a au. Mipi zong cu an au ve. Inn lei ah tluang tein an vun tlunpi i inn an phak in lomhnak biachimnak le Thlacam nak program an ngei. Jesuh min an theih ah rulhreu mi an tli, tiah kan rak langhter hmasa.\nMahbantuk thawngpang vun theih le zamh asi tikah tthenkhat a zum lomi kan um. Asinain hi konghi zumh lo dingmi a um lo. Ahman taktak mi asi. Khualei tthenkhat kan chawnh hna i, biahalnak kan tuah hna tikah a hmanmi asi ko tiah aa kan ti. Culawng siloin Vomkua Pastor zong kan chawnh tikah biadik asi ko tiah a chim chih. Theihfian le thil sining fiangte in theih a duhmi hna nih Vomkua Pastor Kap Cin le Bawi Iang Pa pehtlaih khawh an si.\nPastor Kap Cin chawnh a duhmi nih 09458184189 mah phone number in chawnh khawh asi. Cun Bawi Iang Pa chawnh a duhmi nih 09458915152 ah hin chawnh khawh rih asi. Khuami le khua pastor hna nih Khuachia an tthawlnak video zoh khawh asi. Cun pawpi akah timi kha a rak thi lo, Video zoh a duh mi nih mah hika hi voikhat in hmat law video na zoh khawh lai\nBIAFIANG: VOMKUA THIL CANG MI KONG BIAFIANG A CHUAK CANG\nKan Chinmi NLD Hna SinAh Biacah, Hi Cabia Hi Rel Law Na Lung A Thleng Hrim La


Dear Miphun Party: Chief Minister Hmuh Hi Maw Biapi A Si? Nan Lung A Rang Deuh Ko Rua – Chin World News Evening\nDear Miphun Party: Chief Minister Hmuh Hi Maw Biapi A Si? Nan Lung A Rang Deuh Ko Rua\nJune 29, 2020 Salai Van Hmuhning\n2020 thimnak kong ah social media le zapi ruah ning cuai van thlai tik ah lung a vaivuan dih. Social media pawl zong hi a lang le tlang rumro in thawng nan hlat i ca nan tial mi hi rinhcanh tlak )reliable) a si lo tik ah mipi nan vaivuanh tuk hna.\n2020 thimnak ah mipi nih zei party le minung dah an duh tiah theih le catial na duh ahcun nangmh kee tein mipi sin ah vak law mipi ruahnak la kho law a tha.Chin Party nih mipi sin fianternak an tuah mi zoh tik ah zumh awk a har mi a tamtuk bantuk in NLD zong zumh awk a harnak a tam pi ve ko. tutan ah hin USDP Party kong chim ka tim lo.\nzeicatiah, USDP Party cu NLD party le Chin Party nih tei cia in ruah mi a si caah a biapi mi (Very Critical Issue/Article) ah ka ruah lo caah NLD le Chin Party kong tial hi ka hmaithlak mi a si. Chin Party nih 2020 thimnak ah nan ngiar mi hi zei dang si lo in Chief Minister hmuhnak men in aa zuam mi nan lo. Kawl ram politics thlihran ning nan zohfel taktak ahcun 2020 thimnak hi nani cuh duh bak lai lo. Asinain nan lung a ran tuk caah nai te ah hram nan sih i theithlai nan i timh caah hi ca hi ka tialnak a si.\nNLD Cozah nih mahte Chief Minister thim khawhnak lam an phih mi hi Federal Democracy a duh lo caah a si tiah nan ti. Nan nih nihcun hi mahte Chief Minister thim khawhnak hi Federal hmuh tluk ah nan rel. Kan kawlram thil um tu ning cu nan hngalh ko nain nan i hngalhter lo maw a si hnga? tuak h manh, Phunghram remh hlan ahcun President hmanh nih a power a hmang kho lo i ram chung daihnak kong hmanh ah a nawl ngaihnak a hmang kho lo. cu lio ah Chief Minister va hmuh mi nih zeidah a tuah khawh lai, nan tuak pah lo maw?\nNLD zong nih cozah a tlaih hlan ahcun rian tuan aa fawih bantuk in a chimrel ko nain ralkap lak ahcun duh ning in thil a kal khawh lo caah minchiat tu a huah. Chin Party zong hi Phunghram tang ahcun nan chim ning bantuk in thil a kal lai lo ti cu theih cia a si. Chief Minister cu 10 zong ngei ko usihlaw nawl ngaihnak tling an ngaih lo ahcun ralkap sal memmer chungah CM tuanmi na si ko. Chief Minster na si ruang le Minster na va si ruang ah ram an ser kho hrimhrim lai lo. cucu 2010 USDP cozah chan i Chin Party pawl MP le Minister nan cawl cangh ning in nan i fiang ko.\nChief Minister kan i thim ruang ah Federal uknak le adangdang zauk phung kan thlen khawh ding a si ahcun mahte chief Minsiter thimnak nawl phunghram 261 hi aa kan pe duh hrimhrim hna lai lo. A kan pek ngam nak a ruang cu Phunghram le ralkap 25% kan um ko caah zei hen an tuah khawh lai, pe ko hna u sih zei hmanh a poinak a um lo an ti caah hi mahte chief Minister thim khawh nak phunghram 261 a kan in pek mi a si. na zumh lo ahcun tuak hmanh ca, Cozah tlaitu zong nih a nawl ngaihnak a hmang kho lo, President hmanh nih a nawl ngaihnak kum 5 chung a hman khawh lo mi nih a fianter ko cu ta.\nZohte hmanh uh, atu cu mipi lunglaknak ah ram thanchonak a tuan kho bik tu ding bantuk le Federal uknak a ser kho bik tu bantuk in nan chim mi hi pakpalawng men a si ve te ko lai.\nDear Chin Party hna, Chin min put in Party nan dirh cu kum 2010 hrawng ah a rak si ko nain Party thar nan si cu naite a si ko. thei kung le thingkung hmanh kum khat fai cin mi nih hram a sih in thei a tlai kho bal lo, rampi i hruainak hi hramthuk nan thlak hlan i theitlai nan timh mi cu miphun le ram nan dawt ruang a si ka zum bak lo, nan lung a rang deuh ko, thutden hi term fatin i cuh ding a si ko cang caah hnawh tuk awk a si lo. a can zoh in nan hngah awk tua si deuh.\nNLD nih phunghram Phunghram ti in aa cherhchan mi hi a sawhsawh a si lo dawkaw, Cozah ser le ser lonak hmanh in federal uknak he aa pehtlai mi “nawl ngaihnak” a khamtu daw a si cu,,, Ralkap le USDP nih Federal an ti mi khi i zumh hlah uh, an ngian a si eee, a min an chim peng lai i a tak in thei an tlaiter lai loh, caan laknak men in an chim mi khi i zumh hlah uh.\nFiangte ti ahcun dawtnak aa tel lo mi thil pek cu zei tluk a sun lawi zong ah cohlan ding a si lo. chim duh mi cu, Federal uknak he aa pehtlai mi cu chim hlah, Federal he aa pehtlai mi zauk phung a min thlen hmanh an duh lo khah. Cu bantuk Party nih federal uknak an chim mi cu maw nan i zumh, ramkheel puitling taktak nan si ahcun i zumh ding a si lo lawng hmanh si loin 2020 thimnak hmanh hi nan cohlan ding a si lo, nan i cuh duh ding a si lo, nan caan a pam men.\nZohte hmanh, 2020 thimnak ah na ruah ning in rian na tuan khawh lo ahcun 100% nih Chin Party an chuah tak te lai hi… cu caah 2025 khi hngak ko rih ulaw NLD an si ah USDP an si ah zumh awk an tlak le tlak lo cu a fiang ko cang lai i mi vialte hi kan lung a fim lai kan in ti hna nan duh lo i naite hram a sih mi nih theitlai nan timh mi cu nan caah harnak ngan ngaingai a si te lai. (Dawtnak he) (By: Rolian)\nSalai Lungthli Tum: Yangon Le Mandalay Um Private Siizung I Siibawi Minthang Specialist Pawl Ka Sawm Hna Lai I Chinram Siizung\nChin Ramrian Party CNLD A Soisel Ngaimi Pawl NLD Ṭanhpi Tu Pawl Nih Rak Ka Let Tuah Uh


Dr. Hmuh Thang thimnak aa cuh rih lai; NLD le Chin Party minung an i fiang rih lo – FIAKFAIROCK\nAralaimi 2020 Kawlram thimnak Thantlang ah atulio USDP in MP a tlingmi Dr. Hmuh Thang cu peh in aa cuh rih lai tiah thawng kan theih. Dr. Hmuh Thang nih 2020 thimnak ah cuhding aa timh rih nak cu May 23 i Lungsamat Media he tonbiaruahnak ah a chim hi a si.\n“2020 thimnak ahcun kaa tel than ko lai. Cunglei (USDP) upa zong nih tel ding an ka duhpiak mi a si. Amah belte a donghnak a si ve cang lai,” tiah a chim. Cun cuh aa timhnak hmun hi, “atu lio ah tlinnak a simi Thantlang peng ramkulh hluttaw hmunhma thiam a si lai” a biapeh ah a chim chih.\nAralaimi 2020 thimnak ah Chin ramkulh in CNLD, NLD le USDP in Party puam pathum aa cuhding a si i, an dihlak in aa cuhding minung cazin an i fiang rih lo.\nNLD aa cuh ding thimnak kong ah, “Kanmah cu Party nih aa tlak timi thim kan si te lai. Atu Thantlang hmanh ah cuh ding ca a ttialmi minung 10 tluk kan si cang. Kanmah cio zong kan i cuh rih le cuh rih lo kan i fiang rih lo. Party nih bia a kan khiahpiak te lai,” tiah atu lio NLD in Pyithu Hluttaw MP Pi Ni Sui Lian nih a chim.\nChin Party zong atu tiang minung aa cuhding an i fiang kho rih hna lo. “Cuh a duhmi kan tam ngai ko. Nain ahlan i a sung cangmi, mipi nih an duh ti lo hna nih cuh rih an duh tikah, kanmah Party chung ah biaruah le i siamremh dingtete kan ngei pah. June thla dih ahcun aa cuhding minung kan i fiang cang ko lai,” tiah CNLD in upa pakhat nih The Chinland Post ah a chim.\nKawlram phunghrampi ning in thimnak cu kum (5) dan ah tuah a si. 2020 thimnak cu aralaimi November chung ah a si lai tiah kan theih. thechinlandpost


Mak cang:Biden nih USA mipi zulhding nawl a chuah piak cang hna. – Lai Lungrawn Post\nMak cang:Biden nih USA mipi zulhding nawl a chuah piak cang hna.\nDemocratic Presidential Candidate Joe Biden nih cun ningani ah khan mah ti bak hin bia a chim. America mipi hna cu US President Office ah rian tuan a thawk hnu ni 100 chung cu Mask hmang ding in a nawl hna.\nInterview an ngeih nak ah Joe Biden nih cun America mipi hna cu US President Office ah rian tuan a thawk hnu ni 100 chung cu hmaituam nak Mask hmang dingin a nawl hna. US hi vawlei cung ah cun Covid-19 mizaw an tam bik nak ram asi. America ram mipi tampi nih cun Covid-19 zawtnak hi an tih lem lo i, hmaituam nak Mask zong an hmang duh loh. US ram ah Covid-19 zawtnak a zual khun nak aruang cu a ram mipi hna nih tha tein mask an hman duh lo caah asi.\nRelchap khawh a si:ocratic Joe Biden lei nih teinak kan hmuh cang an ti na’in, President Trump nih cun Vote dik lo ruangah asi ti’ah kianh a timh loh. Tu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sunghah cun Biden hi President ah ka kianh lai ti’ah a chim cang.\nPentagon i DIA le NIA nih Biden Transition Team pawl backround checkup an tuah dih hnu i, an ong hnu lawng lawngah Officials in Cozah rian an thlaih kho fang te hna lai. Cuca’ah, Trump nih Biden hi President ah a pawm hnu in, Order a pek hnu lawngah Biden lei nih Cozah an siam khawh te lai. Election kongah biatak te’in buaibai dawh ding an si rih. Van hngak rih hna usih.\nUSA um Lainu nih:Trump kong’Fianglak in a rak phuan dih ve cang hi.


PDF Sakhan Helicopter (6) in an Kah - News and Media\nR.I.P: PDF Sakhan Helicopter (6) in an Kah, PDF Nusaltha (2) nih nunnak an pek e. M K-PDF Sakhaan cu Ralhrang Helicopter 6 Nih An Kah Caah PDF lei in Ralkap Nu Pahnih Nunnak A Liam tiah thawngpang theih than a si e. Sagaing ramthen, Myinkin pengchung mipi veng ralkap PDF umnak sakhaan pakhat cu ralhrang helicopter 6 nih a kah caah PDF nusal 2 nunnak a liam tiah theih a si. Ralhrang pawl nih Mi35 pahnih le a dang Helicopter 4 in PDF hna cu a cungin an kah hna hi a si.\nZanlei sangah Kalaywah lei PDF nih an rak bawmh hna caah kahdoh nak a chuak tthan tiah theih a si. PDF-Myinkin lei in nu pahnih nunnak a liam ii Kalaywah lei in pasal 4 nih hliamhma an tuar tiah theih a si. Cun a luancia April 25 lio zongah, ralhrang nih Myinkin peng chung inn 270 leng an khangh piak cang hna tiah theih a si. Relchap: Kan Tei Dengmang Cang Tiah Kan Hruaitu Hna Nih Kan Dehhleng Ti Hlah Uh\nKan hnu lei ah Dr Sasa nih kan dothlennak kong an hal i kan tei dengmang cang tiah ngamh taktak in a chim. A video bak in zoh khawh a si. Mipi nih hitluk chung sivang in kan tuar le kan um lio ah kan tei chom lai a rau lai lo tiah nan kan ti peng. Dr. Lian Hmung Sakhong nihcun kan tei ding hi a hohmanh nih kan theih kho cio lo tiah fiang lawlaw in a chim. Mipi nih kan mifim pawl bia poh kan i zumh dih caah kan buai a zual chin.\nRaltuknak kong le Uknak trlamtling tein mipi kut a phak lai hi a hohmanh nih theih a si lo i, a fiang tuk mi pakhat cu a caan a rau rih ko lai tihi kei cu ka zumh bik ko. Zeizong vialte mipi kut a lut tik khi cu a tlai ko lai. Kan mifim le a kan hruaitu nih mipi hi biadik kan chim ulaw cu nihcun thazaang a kan pek deuh hnga. Crd.. Liante. Credit – AC


Rev.Dr. Hai Vung Lian A Hnu Bik Thawng le Thlacam Sawmnak – The Cherry Par\nRev.Dr. Hai Vung Lian A Hnu Bik Thawng le Thlacam Sawmnak\nTuni Sizung lei in thanh nak an tuah mi ning in cun tlawmpal cu nizan nak cun kan tha a hung nuam deuh. A kal hi ttawl a hau men lai, thaizing lei ah schedule kan tuah lai ee an ti.\nDr. Hai Vung Lian ( Kan pastor) hi Pathian nih a hlei tein a thim i thluachuah a pek ko tiah ka ruah. Kum 10 reng lo chung a Khrihfa bu ah chungtel ka si cang i zeitik hmanh a aw sang in thinhun nak le a hmai sen ka thei bal lo. Hngakchia/upa thlei dan nak um lo in mi a chawn bia i a biaruah a hei lumsat ning. Ngeihchia mi caah mi hnemh a vai rep ning le mi conglawmh a vai i ret ning.\nKhrihfa bu caah ai pumpe i zei bantuk thil kong hmanh ah dik nak le fel nak in riantuan a duh zungzal tu a si. Nautat mi ngei lo in rian a ttuan tu pa cang a si.\nAtu hiti a hun si cu Khrihfa bu mipi kan dihlak in mitthli he kan iciah dih. Ngeihchia in mitthli he thla kan cam zungzal. Zumtu fale vialte hna zong nih Pathian sinah fak piin thlacam kan bawm peng ulaw tiah Bawi khrih min in zaangfah kan nawl hna. Credit: Paul Lian\nRelchap nizan thawngpang pawl; Rev. Dr. Hai Vung Lian Kongah Thawngpang Thar update. A tu te kha ECBC an Khrihfa upa Pu Sang Kung he kan i chawn. “ Atu te ah khan an nu he kan i chawn i nizan naakcun a ttha deuh ngai tiah Phone an ka chonh a ti “Lung dong lo in faakpi in thla cam piak cio ko hna usih. Atanglei ning hin tuzing thawngpang kan theih ning cu a si. Tutan ah thawngpang tha kan theih than tikah kan lawmhtuk cio lai dah. Pathian nih damnak tlamtling pe hram ko seh.\n← Hakha University Tiah Min Pek Cang Mi Hi Chin State University Tiah A Min Thleng Ding In Kan Chin Cozah Nih


Hringtu a pa mitthli tlak ter tu nu – Chin 7 News\nJune 13, 2019 admin KNOWLEDGE, MYANMAR, Uncategorized 0\nPa cu nu bantuk in kan thinlung a nemno lo, a herh lo nak ah mitthli tlak hmang lomi kan si. Phundang chim cun pa cu lunghno phun kan si lo. Nu belte cu an lunghno an ngaihchiat poh ah an mitthli a tla tawn, pa tucu kan si ve lo kan ngaihchiat caan nak hmanh in kan lunglawmh caan ah mitthli a tlami phun kan si. Sunghnak nganpi na ton caan na pa khi zoh hmanh a mitthli a tla lai lo, thazaang tu an pek lai. Hringtu na nu belte cu an tahpi men lai. Cucu nu le pa an i dannak a si ve.\nHringtu na pa mitthli tlak caan cu a lungthin na lawmhter le a duh ning te na nun caan le teinak le hlawhtlinnak na hmuh caan a si. Mah belte a mitthli tlak lio hmuh tu cu a har taktak ve. Mi um lo nak hmun hna ah an mitthli an thlak tawn. Cucaah nang zong hringtu na pa mitthli thla tu na si maw? That lonak lungdongh mitthli tlak chim duhmi si lo. Fale ngaihchiatnak kan ton tikah nule nih fale an kan tuarpi deuh, fale nih teinak kan hmuh caan aa lawm bikmi cu pa le an si.\nNai ah Kawlram taanghra sungawn a thang ciammam cu lawmhnak a khatmi an um lio ah ngaihchia taktak in a ummi an um ve. Cu lakah cun Kawlram Music Band lei minthang pakhat Lazy Club in Quiter thiammi Naing Zaw fanu nih kungthu 6 (6D) bak a hmuh ve. Cu lawng hlah a Mark zong a tha tuk ti si. Cu ruang cun hringtu pa Naing Zaw cu a mitthli a tla bak. A lunglawmhnak cu a mitthli nih a langhter. A fanu nih Mark 600 ah Mark 521 bak a hmuh.\nCucaah nang zong nih that lo nak lei si loin that nak lei in na pa mitthli na thla kho ve lai maw? Na pa mitthli hi a sawhsawh in a tla lo tihi philh hlah. Ref: momolay\n2018 le 2019 season ah phaisa hmu tambik messi


HomeSPORTSMyanmar Suimilam in 2018 World Cup Chuih Caan Pawl Le Result Zohnak\nJune 18, 2018 CNJ SPORTS\nJune 14 thok in Russia ram, Moscow khuapi ah an tuah cuahmahmi World Cup pumpululh chuih zuamhnak an chuih caan pawl Myanmar suimilam in a tanglei a zoh khawh an si. Atu tiang ah puai 47 an chuih cang—a chuih cangmi hna Result zong kan langhter:\n2018 World Cup Result\nSEMI-FINALS A KAIMI TEAM 4\nQUARTER-FINALS AH AA TONGMI HNA LE AN CHUIH CAAN\nUruguay 0-2 France – July 6, 8:30 PM\nBrazil 1-2 Belgium – July 7, 12:30 AM\nSweden 0-2 England – July 7, 8:30 PM\nRussia 2 (3)-2 (4) Croatia – July 8, 12:30 AM\nQUARTER-FINALS A KAIMI HNA\nColombia 1 (3)-1 (4) England\nSpain 1 (3)-1 (4) Russia\nCroatia 1 (3)-1 (2) Denmark\nSenengal 1-0 Colombia\nUrugay 3-0 Russia\nSerbia 1-2 Switzarland\nHika cakuang thotho ah hin an result pawl pehzul in kan rak tar chom lai. Kan Facebook Page “The Chin Journal” a cung bik Pin Post ah kan chiah, nitin kau khawh a si. A tanglei hi a chuih rih dingmi pawl i an chuih caan a si (Myanmar Suimilam).\nA cunglei pawl i an chuihmi result zong “2018 World Cup Result” timi a cung bik i tlangtar tang ah pehzul in kan rak ṭial lai.\nAtu tiang Goal tam bik a sutu hna:\nHarry Kane (England) – 6\nDenis Cheryshev (Russia) – 4\nArtem Dzyuba (Russia) – 3\nEdinson Cavani (Uruguay) – 3\nKylian Mbappé (France) – 3\nYerry Mina (Colombia) – 3\n2018 World Cup ah i tel kho ding in an thiamnak nih a tlinhmi hi ram 32 an si. Ram 200 leng nih i tel kho ding in an i zuam hna i ram 32 hi an lut kho. Russia cu inntek a si caah kee-hneksaknak chuih hau loin a aung.\nTeam 32 cu Group pariat (A-H) ah ṭhen an si i, Group khat ah Team li cio in an um hna. Team khat nih Group Level ah voi 3 cio an chuih lai. Voi 3 cio an chuih dih in Team 16 an taang lai.\nA taangmi Team 16 pawl cu July 1-3 ah pehzul in an chuih ṭhan hna lai. Team 16 chung in Team 8 an taang lai i July 6-8 ah Quarter-Finals an i cil lai. Team 8 chung ah Team 4 an taang lai i July 11-12 ah Semi-Final a si lai. A donghnak bik Team a taangmi Final puai cu July 15 ah tuah a si lai. Final hlan July 14 ah Pathumnak i cuhnak puai a um hmasa te lai.\nKumtlinglo Myanmar Sinum a Latu Singapore Sinum Agency S$5,000 Dantat\nThantlang Peng Khua 20 Leng ah Sianginn Level an Chap/Kaiter Thluahmah


Israel Thimnak: PM Benjamin nih a hruai, nain cozah a ser kho lai maw ti a fianglo | The Chin Express\nIsrael Thimnak: PM Benjamin nih a hruai, nain cozah a ser kho lai maw ti a fianglo\nJerusalem — Israel ram cu atu hi an buaithlak chiahru. Kum 1 chungah voi 3 bak thimnak an tuah cang. Atu hi avoi 3nak thimnak vote an rel liopi asi. Liamcia voi 2 cu 2019 April le September ah an tuah.\nZei party hmanh nih cozah an ser khawh lo caah thla 11 chungah voi 3 bak thimnak an tuah hi si. Israel Rampumpi Hlutdaw (Knesset) ah MP ṭhutden 120 um. Cozah ser khawhnak ding ahcun MP 61 cung ngeih a herh.\nNikhatni (March 2) ahkhan Israel mipi nih vote an thlak i Thimnak Tolreltu Zung nih vote 90% a rel cang. Atutiang ahcun Prime Minister Pu Benjamin Netanyahu le a ṭanṭi party pawl nih MP59 an ngah cang, nain cozah tlaih khawhnak caah a herhmi MP 61 an ngah rih lo caah cozah an ser kho lai maw ti a fiang rih lo.\nPu Benjamin, kum 70 nih cun nizaan ahkhan “kan party nih teinak kan hmuh cang, ka nun chung ah a ngan bikmi teinak kan hmuh…” tiah thawngthanhnak a tuah i a ṭanhtu mipi nih “Bibi, Israel Siangpahrang” tiah au in an lawmhpi len cang, nain a fiang taktak rih lo.\nTeinak kan hmuh, tiin thawng a thanh lio\nA zuamcawhtu pa hi Israel ralkap bawi hlun Pu Benny Gantz, kum 60 asi. Blue and White party hruaitu asi. “Pu Benjamin thlaknak dingah asi khomi paoh ka tuah dih lai…” tiah ṭanhtu mipi bia a kamh ve hoi hna.\nAtutiang vote an relmi result\nLikud party (Pu Benjamin party): 36 MPs\nBlue and White (Pu Benny party): 32 MPs\nThe Joint List party: 15 MPs\nShas party: 10\nLikud, Shas, UTJ le Yamina hi Judah biaknak a ṭanh taktakmi ruahnak khat pawl an si hna i a ṭangṭimi party an si. An dihlak MP ngahmi fonh cun 59 asi cang. Cozah tlaihnak dingah MP 2 an herh rih.\nLikud party biachimtu nih, “a kan zuamcawhtu Blue and White party MP pawl kan sawm hna lai i MP 61 cu kan tlinh te ko lai,” tiah a chim.\nZuamcawhtu Pu Benny Gantz (Blue and White party hruaitu)\nLikud party nih cozah a ser khawh ahcun Pu Benjamin nih voi (term) 5nak Prime Minister a ṭuan lai. 2009 in atutiang Prime Minister a ṭuan. Israel tuanbia ah kum saubik cozah hruaitu Prime Minister a ṭuanmi si.\nPu Benjamin cu ziknawh ei, laksawng cohlan le ka ṭhatnak ṭial hna seh tiin Israel media pawl cozah bawmhnak dollar million tampi a pek hna tiin sual an puh i tazacuai an timh lio asi. March 17 ah biaceih an timh.\nIsrael Prime Minister a ṭuan liomi biaceih an tong bal lo. March 17 ah an ceih khawh tak ahcun hmasa bik si lai. Amah le a ṭanṭi party pawl nih cozah an ser khawh ahcun biaceihtu le palek bawi thar an thim lai i biaceih nithla an ṭhial te khawh men, tiah lunghrinh asi.\nCharhchan: Reuters le The Jerusalem Post\nUS Laipa Harmon Lian Nih Minthatnak Laksawng 2 A Hmuh\nChin Hniang Zi - April 24, 2019 0\nUS ah a ummi Laipa Harmon Lian cu a kainak sianginn nih "John Paul Berlon Pro Bono Service Award" le "Gold Norman...


Zeitluk In Dah AA Ralkap Hi Nan Thazaang A Thawng Cang - Chin Eleven News\nMajor-General Twan Mrat Naing le Asia Times Biaruahnak (Part 2)Asia Times (AT)- AA nih Rakine ramkulh ca i aa ruahchanmi hi zalonnak maw a siloah Federal rampi chungin mah tein i uknak dah a si? Kawlram pi i hmailei aa sersiam laining hi tah zeitin na ruahchan?\nTwan Mrat Naing (TMN) – Mah tein khuakhan lairelnak le uknak pen hi nationalism cawlcanghnak i a biapi bik tawhfung a si.\nRamkomh Kawlram hi Federal rampi kan ser khawh ahcun kanmah Rakhine nih kan i ruahchanmi ramkomh (Confederation) bu tluk tiang (nawlngeihnak ummi) a si le lo kha kan zoh ta hmasa a hau.\nTlangcung mi kan unau pawl he lungrual tein umṭi kan duh ko nain a dikmi le dirhmun fek (Standard) a ngeimi ramkomh si ding kan tuak chih lo ahcun vawlei pumpi huap in chungtel kan si khawh ve nak hnga tuah cu kan mah rian a si hnga.\nAT – AA hi nan thazang zeizah dah a si? Rakhine ram hi tah zeitluk tiang dah nan tlaih khawh cang?\nTMN – 2009 AA kan rak thokin a tu tiang ah hin ralkap 30,000 leng hi kan cawnpiak cang hna. Tlangtlaknak lei le technology lei a thiammi zong tampi kan ngeih rih ko hna. Ralkap 70% hrawng hi cu a faktukmi raltuknak a temhing ciami lawngte an si. Kan ṭanṭimi phu pawl sin ah hin 5,000 in 6,000 tiang ralkap kan thlah hna. A tangmi ralkap hi cu kan mah Rakhine ram chungah kan zamh hna.\nRakhine ram chaklei hi cu 60% hrawng kan tlaih khawh cang. Asinain, thlanglei kap hi cu kan thazang a der ngai rih. Cheukhat hmunhma hna ahcun AA ramri le Kawl ralkap ramri aa hlatkauh hi ri khiahawk a har ngaite.\nKawl ralkap nih hin khuapi pawl hi a tlaih rih i ka khuakhannak (Strategy) a tlamtling ko timi tette caah kan mah lei hmunhma pawl hi a tlaihchihnak a ruang si. Asinain, hika hmunhma pawl ah a herh ningin kanmah nih tlangtlaknak kan tuah liopi a si ko. Tutiang ahcun, zuamcawhnak zong tampi a um rih.\nAT – Chin ramkulh chung i a ummi PDF pawl le Dothlennak he aa pehtlaimi phu pawl he tah nan i pehtlaihnak a ṭha maw?\nTMN – Tutiang ahcun zeiti chimtlak pehtlaihnak a um tuk rih lo.\nAT – Bangladesh hrambunh, Prothom Alo thawngzamhnak nih January thla 3 ah chuahmi tonbiaruahnak ah khan Muslim (Rohingya) mihphun i an nuhrin covo le rammi sinak covo ka dirpi ko tiah na ti. A si ahcun, Bangladesh ram um Rohingya Muslim ralzaam pawl rak kir ṭhannak kong le rammi an sinak nawl hi tah na hnatlakpi hna maw?\nTMN – Rakhine ramkulh chung i a ummi pawl i an covo le rammi sinak nawl cu kan dirpi ko hna. Asinain, atulio ahcun ralzaam tamtuk an umnak hmun an kir ṭhan ahcun buaibainak a chuak khomi a si. Khoika umnak hmunhma poah kir cu mah duhthim tein a si ding si i vawleipi nih a tlangtlakmi phungning tein tuah a tha bik.\nRakhine mipi i a biapi bik buainak cu ralzaam pawl langhter duhnak “Rohingya” timi biafang hi a si. Rakhine miphun nih mah “Rohingya” biafang hi an cohlan duh lo lawng siloin an tuanbia nehnem a si tiah an i ruah. Mah mihphun pawl hi a hramthok tein um hmunhma a khuar cangmi an si.\nMirang uknak chan lioah Muslim pawl hi a khuah khuah in an rak phan i chan tamtuk Rakhine ram ah an um cang a si ahcun rammi an si ko. Asinain, tette um le um lo kha hal awktlak pakhat a um i si.\nAT – Rakhine ram ah Muslim, Buddhist le Hindu remdai tein umṭi khawhnak ding ah an covo zeipawl dah a si?\n#TMN – Phunkhat le phunkhat kar ah buainak a chuahpi tawntu a lengmi pawl an um lo ahcun dai tein umṭi khawh a si ko lai. Bianabia kan lak a si ahcun, 1941-1942, 2019 kum atu karlak ah Miphun sinak, kokek thil chuahnak le atu bantukin a daimi zatlang (social) dirhmun voikhat te hmanh a rak um bal lo. Zatlang i entainak pawl a zor i a tak simi zatlang cawlcanghnak pawl zong hmuh khawh deuh a hun si. Mah pawl hi mithmuh kuttongh a simi thlennak asi caah hi bantuk thlennak pawl hi ramchung in kan thok a herh.\nAT – Rohingya Solidarity Organization (RSO) le Arakan Rohingya Salvation Army (ARSA) bantuk muslim phu pawl cungah tah zeitin na hmuhning si?\nTMN – Kanmah le mah phuhnih karah zeibantuk pehtlaihnak hmanh a um lo. Remkhel lein kan zoh ahcun ARSA nakin RSO hi a upa deuh. Asinain, ARSA hi cawlcanghnak tampi a ngei kho i pehtlaihnak zong a ṭha deuh. ARSA hi cu Rakhine ram chung i a ummi zatlang hruaitu hna le Bangladesh i a ummi ralzaam camp hruaitu hna pawl a tuk zong kha zapi theih a si ko. Muslim fimthiamnak lei a ngeimi cheukhat nih ARSA kha a hnulei tlai (ကြိုးကိုင်) in kan caanchia chungah miaknak an chuah.\nAT – Rakhine rampi i a pawngkam ram cu Bangladesh a si caah nawlngeitu pawl he nan i pehtlaihnak le ramri a rak lonhtu pawl (bianaah, Marma community le aa hlat deuhmi India) pawl sinah zeibantuk bia dah chim na duh?\nTMN – Marma le Magh (The Mog of Tripura) pawl hi kanmah he [miphun khat] thi-khat tlangcungmi pawl an si ve. Kan cawlcanghning pawl hi ṭha tein an fiang i kan cungah zawnruahnak an ngei.\nBangladesh nawlngeitu pawl he kan i pehtlaihnak hi cu a ṭha tuk zong a si lo i a chia tuk zong a si fawn lo. Bangladesh a cozah nih kanmah he pehtlaihnak caah a fiangmi phungning silo le a tak si lomi policy khuakhannak an ngei tiah theih a si lo.\nHmai ah kar khat hlan in ṭhanchoter le kan pahnih caah man a ngeimi pehtlaihnak ṭha a si hau. A biapi deuh rihmi cu raichia pi tawlrelnak, bawmhnak pek, ralzaam pawl zohkhennak le humhimnak he aa pehtlaimi buainak pawl tawlrel hi a si.\nChawleh nak le a dangdang phun tampi kha kan pahnih mipi ṭhanchonak ca ruat bu tein kan i pehtlaihnak hi fehter chin a hau.\nAT – Rakhine ramkulh buainak le Kawlram pi daihnak a hmuh khawhnak hnga a dang ram a simi Tuluk le Japan i a teltumnak hi tah zeitluk in dah a biapit? Tuluk le America an khuakhanning zuamcawhnak hi zeidah a lawh?\nTMN – Theory in tuak cun a biapi tukmi teltumnak a si ko nain mithmuh kuttongh ahcun a buai ngai. Thlennak cu ramchung in tuah a hau i thlen khawhnak lam zong ramchung ah um deuh tiah kei ka mithmuh kuttongh a si. Kawlram sining cu tutiang a fiang lo. Cun, Tuluk le America zuamcawhnak hi cu kan mah caah santlaihnak a ngei lo i kan mah rian zong a si fawn lo. (Is not our concern).\nAT – A donghnak bikah, zeiruang bik le zeitik caan in dah Kawl ralkap le a central uknak hi hriamtlaih in doh dingah lungthlehnak na ngeih?\nTMN – Ramkhel lei aa ruang lomi le covo ngah khawhak ding caah Kawlram ah a thami ramkhel hmunhma a um lo. Kan covo hramhram in an kan chuttu sin ahcun kan duhmi a hal in hal ding a si lo timi kha ka dirhmun cu a si.\nKawl ralkap nih zeiti a ruah zong kha a poi ah ka chia lo. Kanmah kan van cu kanmah tein kan i sersiam ding a si. Kanmah tein kan ser lai i a miakmi thil kan hmuh ve lai. Keimah ka tinhmi cu Rakhine ram uknak nawl hi kanmah kutchung ah lak ṭhan in a dikfelmi le dirhmuh fek a ngeimi ramkhel dirhmun lak ṭhan hi a si.The Chinland Post Laknak:https://asiatimes.com/2022/01/rebel-yell-arakan-army-leader-speaks-to-asia-times/


Kalaymyo Chungkhar Pakhat Cu Palik Sin Ah Mipi Biathli An Va Chimh Tawn Hna Ruang Ah Khuami Nih An Thawl Hna – Onlinenungak\nKalaymyo Chungkhar Pakhat Cu Palik Sin Ah Mipi Biathli An Va Chimh Tawn Hna Ruang Ah Khuami Nih An Thawl Hna\nKalaymyo zong ah buainak a sosang thluahmah cang i minung pakhat a thi cang. Curuang ah cun lampi ah sandah ann piah ti loh i khiachung ah an piah cang. Ralkap cozah cmhi mipi nih an duh lo tuk hna nain a thenkhat minung nih cun a thli tein an lri ah an rak tang ve i mipi an biathli pawl viallte cu a thli trn an rak chimh ve hoi hna. Ralkap nih chawva tampi a thli ten an rak pek hna i an palai ah an rak hman hna.\nAung Mingalar i a um mi chungkhar pakhat zong nih mipi nih thiltuah an i timh mi pawl vialte cu a thli tein palik sinah an va chimh tawn hna ti an theih bak cun an khua mi nih an thawl hna. Aung Mingalar khua chungah um an senh ti hna loh i an thilri phurhpiak tu motor tiang in an chimhpiak colh hna. Cuti cun, Ta Phan Aing khua i va um an i tim nain Ta Phan Aing khua mipi pawl zong nih an rak senh ve hna loh i ramlak ah an tang ko.\nAung Mingalar khua chungah um an siang ti loh ian thilri phurnak ding motor zong an chimhpiak dih hna. Cuti cun, Ta Phan Aing khua ah va um an i tim nain an rak senh ve hna lo caah a tu hi ramlak ah lungrethei vansang in can an hmang ko.


Nupi 39 A Ngei Mi Kan Unau Asi Mi Mizo Pa Ziona Vawleicung Chungkhar Nganbik Zong An Si (Video) – Chin World News Evening\nAugust 11, 2019 August 11, 2019 Salai Van Music and Videos\nPu Ziona hi kum 1944 July ni 21 ah a chuakmi a si. A konglam hi kan thei cio dih cang lai tiah ka ruah. Vawlei cung ah nupi a ngei tam bik le vawlei cung ah chungkhar vialte lakah a ngan bik chungkhar an si. Pu Ziona nih hin nupi 39 bak a ngeih hna. Van ruat cio ulaw khuaruahhar taktak cu a si ko dakaw. Nupi 39 cu chim hlah pakhat te hmanh a daw kho lo mi kan tam cuh.\nCu lioah kan unau mizo pa pu Ziona nih cun nupi 39 bak a ngei i, a zohkhenh khawh cuh. Khuaruahhar taktak asi. Nupi 39 a ngeih hna i, an fale hi an zahtein chim cawk an si lo. Chungkhar member in 193 an si. Pu Ziona hi vawlei cung World Record sertu pakhat asi ve. Mizoram khuapi Aizawl zongah an um lo. Ka kal palh lo cun anmah tein khua an ngei amin ah Baktawng Tlangnuam ti asi. Inn dawng in zathum/zali le ti hrawng an si.\nAn voikhat rawl ei ah hin ar pum 30-35, alu kg 60, facang kg 100 leng an ei tawn ti asi. Pu Ziona nih hin hi bantuk chungkhar a dirh khawhmi hi Pathian thluahchuah a si ti i, tlangval a rak si lioah hin kumkhat ah nupi 10 bak a rak ngeih ti asi. Kan Laimi cu si usih law cu kan buai lai ning hi khuaici kan mui lai dah ka ti. Atangah a video zoh a duhmi an um sual ah tiah a video kan vun chiah chih rak zoh ve hmanh an turun ngamsam.\nNote: Ka palhmi le ka hrelh sualmi tete zong a um kho men nan ka theihthiamnak lai kan nawl hna.